
Iz uredništva i uprave 


S ovim brojem; zaključujemo i ovu jedanaestu godinu pa 
ponovno moramo zahvaliti vrijednim suradnicima, pretplatni¬ 
cima i dobročiniteljima i\a njihovoj moralnoj i materijalnoj 
potpori u našem intelektualnom apostolatu. Prilike u kojima 
izdajemo reviju i previše su mutne da, bi jedan ovakav pothvat 
bio lagan, A1 baš zato što se nalazimo u atmosferi zadojenoj 
materijalizmom, gdje se izdiže sila i nepravda do ideala, sma¬ 
tramo da je i te kako potrebno naglašavati prvenstvo duha i 
dostojanstvo osobe koje su poniženi do najkrajnijih granica. 
Mi dakle hoćemo naprijed, i kad to kažemo mislimo da govo¬ 
ri 1110 iz duše mnogih naših prijatelja i sumišljenika, koji će nam 
i nadalje ostati vjerni te nas pomoći u našem radu. Mi apeli¬ 
ramo na njihovo plemenito srce i molimo ih bar to da nam 
zaostalu pretplatu, ukoliko ona do sada nije podmirena, što 
prije pošalju. Tako redovito isplaćivanje dugova neće smetati 
razvijanju svete stvari. Krajnje je vrijeme da podmirimo naše 
dugove, zato je i krajnje vrijeme da se također podmiri zaostala 
pretplata. Vjerujemo da će to biti odmah. 


DUHOVNI ŽIVOT 

ASKETSKO-MISTIČKA REVIJA 

GOD. XI. ZAGREB 1939. BR. 6. 

Ulazak u kraljevstvo Božje 

Riječi i izrazi Sv. Evanđelja trebali bi za nas biti 
sveti ne samo radi njihova podrijetla nego i radi 
njihove unutarnje snage. Kada Sin Božji govori 
ljudskim jezikom, onda možemo biti uvjereni, da 
On znade smisao i značenje svake svoje riječi. A 
kroz cijelo Evanđelje, od početka do svršetka, služi 
se Gospodin riječju »u ć i« kad hoće govoriti o naj¬ 
važnijem duševnom činu čovjekovu. Ne može se 
jasno niti jednom riječju izreći udio Isusov u djelu 
našega spasenja, ali je sigurno, da čovjek mora 
ući u kuću, koju mu je Gospodin sagradio. Ništa 
drugo ne može tako jako dokazati nezaslužnost, 
prapočetnost i trajnost Novoga Zavjeta kao misao, 
da čovjek ima zaposjesti mjesto u nadnaravnoj kući, 
gdje će primiti novu narav i nov život. Baš ova 
misao je od bitne važnosti, da razumijemo cijelu 
kršćansku nauku. Promotrimo je, dakle, s nekog 
drugog gledišta pa ćemo vidjeti, kako taj čin »u ć i« 
sadrži sve ono što možemo reći o Novom Zavjetu. 

Ideja o »ulasku« ukorijenila se duboko u mišljenje 
Gospodina. To dokazuju zorni primjeri, kojima se on 
služi, da to razjasni, 

»Uđite kroz uska vrata, jer su široka vrata i pro¬ 
stran put, koji vodi u propast, i mnogo ih ima, koji 
njime ulaze. Kako su uska vrata i tijesan put, koji 
vodi u život, i malo ih ima, koji ga nalaze!« (Mat. 
7, 13—14]. 


Pred nama je skupina ljudi, koji obilaze gradske 
zidine, da nađu tajna vrata, koja se ne otvaraju za 
bilo koga, nego samo za izabrane, 

»Lakše će deva proći kroz iglene uši, nego li će 
bogataš ući u kraljevstvo Božje«. (Luk. 18, 25). 

Zar bi čovječja mašta mogla naći snažniju uspo- N 
redbu da izrazi ovu istinitost »ulaska« u posjed 
Gospodnjih dobara? Ova ideja nije ni malo ne¬ 
stvarna ili nejasna, nego je za nekoje uspješni 
dohvat, a za druge strma klisura. 

»Teško vama, književnici i farizeji, licemjeri, što 
zatvarate kraljevstvo nebesko pred ljudima, jer vi 
ne ulazite, niti date da ulaze, koji bi htjeli (Mt. 

23, 13)! 

Neprijatelji Kristovi čuvaju stražu na ulasku u 
njegovo kraljevstvo. Oni čak nastoje natrag pote¬ 
gnuti one, koji su već nogu na prag stavili. Malo 
koja misao je u Evanđelju tako naglašena kao ova. 
Možda je baš ova misao dala uzroka Gospodinu, 
da izrekne svoju nadasve neobičnu usporedbu: o 
iglenim ušima i devi. Ovo slikovito opisivanje misli 
o »ulasku«, upotpunjuje jedna druga božanska uspo¬ 
redba, koju nalazimo u Evanđelju sv. Ivana, gdje se 
Gospodin sam naziva vratima: »Ja sam vrata. Ako 
tko kroz mene uđe, spasit će se i ulazit će i izlazit 
će, i naći će pašu« (Iv. 10, 9). 

Slika o »ulasku« daje nam pravo misliti, da ćemo 
tamo naći divan grad, a ne prazno i opustjelo mje¬ 
sto. Gospodin nam hoće uvijek i nanovo na razne 
načine razjasniti da nam je po svojoj svemogućnosti 
pripravio sigurno mjesto, mjesto koje je za nas i 
koje je naš dom;. Sporedno je, da li se to mjesto 
naziva kraljevstvo ili grad, svečana dvorana velikog 
kralja ili kuća Božja, oporuka ili zavjet — uvijek 
i uvijek je to jedna te ista misao: mi moramo ući 


kroz uska vrata, ali kroz ta uska vrata se ne ulazi 
u pustinju, nego u puninu života. Ta punina je pred 
nama, pripravljena je za nas. Dakako, ona i bez 
nas opstoji; ne gubi ništo od svoga bogatstva, pa 
makar se mi i sa njenog praga natrag povukli. Ne 
možemo biti pravi kršćani, ako ne shvatimo da nas 
Krist uvodi u život koji je neizmjerno veći od nas, 
koji ne zavisi od nas, ali koji, na neki tajanstveni 
način postaje naš lični život. Ovo teološko značenje 
riječi »ulazak« nikada nećemo moći dovoljno pro¬ 
cijeniti. Ovaj ulazak razumjeti, znači razumjeti ra¬ 
zliku između prave vjere i lažne vjere, 

Kristov je učenik onaj, koji potpuno, sasvim i bez 
sustezanja ulazi u taj život milosti i punine istine. 
Naprotiv nije njegov učenik onaj, koji na vratima pre¬ 
govara sa gospodarom grada. Pravi učenik instink¬ 
tivno znade, da je kuća Božja neizmjerno velika i da 
njega apsolutno ne treba. 

Nijedan stvoreni duh ne može zamisliti raznolikost 
sredstava i mogućnosti, kojima se je Gospodin mo¬ 
gao poslužiti da spasi svoje stvorenje. S velikom 
vjerojatnošću možemo ipak govoriti o dvjema mo¬ 
gućnostima. Gospodin je u prvom redu mogao svoje 
svece stvoriti jednoga po jednoga, međusobno ne¬ 
ovisno, i, istom onda, kada bi ih stvorio u neiz¬ 
mjernom broju, nazvao bi ih svojim narodom i bašti- 
nicima svojih bogatstava. Mogao je zatim Gospodin 
stvoriti jednu osobu savršenu u svakom pogledu, 
koja bi u sebi nosila puninu svake kreposti, i koja 
bi na taj način bila izvor svih milosti, tako da bi 
sam početak toga Božjeg djela ujedno pokazivao i 
posvemašnje savršenstvo. A sve one milosti, koje 
bi kasnije dolazile, ne bi bile zapravo neke nove 
milosti, nego samo plodovi i izljevi prve velike 
milosti. 

Mi znamo da je Bog ovu posljednju ostvario: Bog 
je u osobi Krista postavio na početku svu neogra¬ 
ničenu puninu milosti, koja u svakom pogledu sa¬ 
drži sve u sebi. A sve što je kasnije u toku vre¬ 
mena od milosti pridolazilo, jest samo izljev onog 
prvog dara milosti. Isus Krist, Sin Božji, nije samo 
prvi i najveći svetac, On je izvor svetosti. Da, još 
više: On je u sebi punina svetosti. Iza Njega i izvan 
Njega nema druge svetosti. 

»I od punine Njegove svi mi primismo, milost za 
milost« (Iv. 1, 16), 

Prema tome svaki razvoj svetosti na kršćanskom 
putu spasenja može biti samo »ulazak« u onu još 
otprije danu puninu. Kršćanska svetost ne može 
nikada biti što drugo. To je ona snažna nauka sv. 
Pavla o punini u Kristu: 

»I sve podloži pod noge Njegove, i Njega dade 
za najsjajniju glavu Crkvi, koja je tijelo Njegovo, 
punina Onoga koji sve ispunjava u svemu« (Ef. 
1, 22—23). 

Crkva je punina Kristova u tom smislu da Krist 
sebe ulijeva u nju — a ne ona u Njega. Ne ispunja 
Crkva Krista svetošću, nego Krist ispunja Crkvu 
svetošću, koja je posvema Njegova. Mi moramo lako 
razumjeti ovu tajnu o punini Kristovoj. Kazat ćemo 
još jednu veliku istinu: Nije presv. Trojstvo stvo¬ 
rilo ovaj svijet, da bude od svijeta ispunjeno ili 
zadovoljeno, nego naprotiv da svijet bude napunjen 
Njegovim ljepotama. Time ni izdaleka ne ćemo 
reći da je svemir suvišan, makar on od sebe nema 
što podati Bogu. Isto tako nisu suvišni niti svi 
kršćanski sveci svih vremena, premda oni ne znače 
neko stvarno umnažanje nadnaravne svetosti, jer je 
sva nadnaravna svetost već u Kristu u svoj svojoj 
punini. Ako smo, dakle, ovu veliku temeljnu misao 


jedamput upoznali i razumjeli, — a zaista je to 
zapravo srž cijele kršćanske teologije, — onda će 
nam odmah biti jasno da svako obraćenje i svaki 
napredak može biti samo jedno »ulaženje«. Mi 
ulazimo u ono što već postoji, mi ulazimo u Kri¬ 
stovu svetost, bilo na ovaj ili na onaj način. 

Koliko se izabranika poda Kristu, toliko ih po¬ 
staje živi hram Duha Svetoga, To znači, da i mi 
postajemo vjernici ulaskom u Krista. Njihove za¬ 
sluge su raširenje zasluga Kristovih. Tokom sto¬ 
ljeća biva grad Božji, taj nebeski Jeruzalem, sve to 
veći u onoj mjeri, u kojoj izabranici ulaze u nebo. 
Ali ni u koje vrijeme nema ni malo više zasluga 
ili svetosti u nebu, što ne bi već od početka bilo 
u Janjetu, čija sjajnost osvjetljuje cijeli grad. 

Naš pojam kršćanskog života najdublje se mijenja 
već prema tome, koju važnost dajemo »ulasku« u 
carstvo milosti i istine, onom carstvu, koje je tu, 
a u koje mi ulazimo. Ako smo zadojeni misli o 
»ulasku«, onda nam se otvaraju nepregledne per¬ 
spektive sviju mogućnosti kršćanskog života. Ono 
bijedno ljudsko biće postaje odmah divno i veliko 
u času, kad ga u vjeri vidimo da ulazi u ovo car¬ 
stvo, Naši obični pojmovi života nisu niti izdaleka 
sposobni da opišu jedno takovo bivstvovanje. Biti 
građanin neba, ne znači samo imati viši stupanj 
kreposti, to je svetost u jednoj sasvim novoj vrsti, 
to je bitno kršćanska krepost. Jer kao kršćani mi 
smo uvedeni u duboke tajne Božje, u božanske 
stvari. Naprotiv svi naši ljudski napori, ma bili oni 
ne znam kako pravi i istiniti, upravo su jadni i ne¬ 
moćni, skoro su samo djela tame, kad ih uspore¬ 
dimo s velikim darovima što ih primamo od Isusa. 
Mi tada dolazimo u najbližu blizinu s događajima 
Kristovog kraljevstva, mi smo postali udovi Krista. 

Svako poglavlje sv. vjere izrazuje ovu temeljnu 
misao o »ulasku« u carstvo milosti, koje je neiz¬ 
mjerno veće od nas. Ne možemo pravo raz umj eti 
ni utjelovljenje, ni općinstvo svetih, ni sakramente, 
ni posvećujuću milost, ni oproštenje grijeha, ni vezu 
ljubavi, ni euharističnu tajnu, ni stanovanje Duha 
Svetoga u nama bez ove istine. Sve ove kršćanske 
temeljne istine na različan način izrazuju jednu te 
istu stvar, naš ulazak u puninu Kristovog života, 
koja postoji u Kristu i u Njegovim odabranicima. 
Dakako da i djela našeg nadnaravnog života sadrže 
svoju vrijednost. Ali sva ta naša djela, ma koliko 
god ona bila naša, ipak su ona u još višoj mjeri 
djela Krista Gospodina, koji je u nama. — Svaka 
ispravna teologija mora da polazi s ove temeljne 
istine da kršćanska duša nije neka pojedinačna 
stvar koju Bog posvećuje, nego da je ona bitno 
ud Kristova tijela. Ovaj izraz »ud« na 
na tijelu Kristovu« izgleda mi jedini koji nas barem 
donekle približuje ovom najvećem događaju, »ula¬ 
ženja« čovjeka u Krista, Naravno on ostaje uvijek 
samo slikoviti izraz, ali izraz koji nas ipak barem 
donekle istini približuje. 

Živa vjera u ovu kapitalnu istinu daje svim osta¬ 
lim istinama njihov pravi sadržaj i pokazuje im nji¬ 
hovo pravo mjesto. Zamislite kršćansku dušu, po 
sebi tako slabu i tako nesavršenu i zamislite je 
na valu oceana života velikih zasluga Kristovih, pa 
ćete lako razumjeti, da su sve krštene duše drago¬ 
cjene u očima Božjim. 

Anskar Vonier 


Ideja kršćanskog života 

Kao pravi vjernici, često, gotovo svakidan, za¬ 
hvaljujemo Bogu što smo se porodili u katoličkoj 
Crkvi i što možemo živjeti kršćanskim životom. Ali 
možda nismo nikad dovoljno jasno i precizno odgo¬ 
vorili na pitanje: što je kršćanski život i u čemu je 
njegova veličina? Pa ako smo i dali odgovor na to 
pitanje možda on nije bio potpuno tačan, pa je bo¬ 
jazan, da postoji vjernika koji zapravo ne znaju točno 
odrediti u čemu je ljepota kršćanskog života. 

Jednostrani pojmovi o kršćanskom životu 

Dok postoji jedan jedini potpuno ispravni pojam 
o kršćanskom životu, možemo zamisliti mnogo krnjih 
i nepotpunih mišljenja o njegovoj uzvišenosti. Zato 
niti ne kanimo potpuno iscrpsti sve ono raznoliko 
gledanje kršćana na život kojim žive. Ali, kad se 
sjetimo različnih manifestacija tog života, lako mo¬ 
žemo spomenuti nekoliko načina, kako bi vjernici 
mogli samo jednostrano gledati na nj. 

Kršćanski život kao borba, Jedan od 
najobičnijih načina gledanja na kršćanski život jest 
ideja borbe. Pišu se rado traktati o kršćanskoj borbi. 
Govori se o tome, kako se moramo boriti protiv 
đavla, grijeha, svijeta pa čak i protiv samoga sebe. 
Pa i sam je božanski Spasitelj u više navrata go¬ 
vorio o neprestanoj borbi koju treba voditi: treba 
kroz tijesna vrata ući u kraljevstvo Božje; treba 
neprestano nositi svoj križ; treba se neprestano od¬ 
ricati; treba neprestano činiti silu samome sebe; iz¬ 
razi kojima se je služio Spasitelj i kojima je odre¬ 
đivao bit i narav kršćanskog života. 

Besumnje, ideja borbe odrazuje dobro narav 
kršćanskog života. Kad se sjetimo da se mi nepre- 

stano nalazimo među poteškoćama, da nas nepri¬ 
jatelj sa svih strana oblijeta, kružeći oko nas i tra¬ 
žeći kako da nas prevari, onda nam je ideja borbe 
prikladna i simpatična. Naš život nam se pričinja 
kao neka jedinstvena vojska u kojoj vojnici, na čelu 
sa svojim velikim vojskovođom, božanskim Spasite¬ 
ljem, idu hrabro u boj, da razruše carstvo koje se 
je urotilo protiv Krista. Pa i sam je Spasitelj upo- 
redio naš život s kraljevstvom, koje silu trpi i koje 
se neprestano bori s protivnim kraljevstvom tmine 
i grijeha. Zato je sasma ispravno kad kršćanski ži¬ 
vot gledamo u ideji borbe. To je ispravno, ali nije 
potpuno. 

Moralni život. Pojam borbe označuje da 
postoji neki neprijatelj kojega treba srušiti, Kršćan¬ 
ski život ide za tim da uništi đavla i grijeh, i da se 
tako raširi posvuda kraljevstvo Kristovo. Borba da¬ 
kle označuje rušenje, rušenje doduše onoga što je 
zlo, ali uvijek nešto negativno. Stoga je potrebno tu 
ideju kršćanskog života upotpuniti s pozitivnim poj¬ 
mom moralne izgradnje. Zato kršćanski život znači 
moralno živjeti. 

Time je kazano nešto više. To znači da kršćan¬ 
ski život uključuje pozitivno vježbanje u kreposti¬ 
ma, Znači neku pozitivnu izgradnju. Čovjek koji mo¬ 
ralno živi harmonizira svoj život prema stanovitim 
vječnim zakonima i tako sva svoja djelovanja ople¬ 
menjuje principima ljudskog razuma. U tom slučaju 
i naše niže djelovanje, kojim graničimo s nižim bi¬ 
ćima, sudjeluje na dostojanstvu ljudskih čina, pa je 
zato to uistinu ljudsko djelo, dostojno intelektu¬ 
alnog čovjeka. A kad kažemo da kršćanin živi pre¬ 
ma vječnim objavljenim moralnim zasadama, onda 
nam još jače otskoči ljepota kršćanskog moralnog 
djelovanja, u kojem čovjek može da živi prema Bo¬ 
žjim nepromjenjivim i vječnim zakonima. Zato s pra¬ 


vom možemo kazati da kršćanski živjeti znači mo¬ 
ralno živjeti. Ideje moralnog života dobro određuje 
kršćanski način življenja. Dobro, ali ne potpuno, jer 
je kršćanstvo još nešto više. Ono je također uzvi¬ 
šena religija. 

Religiozni život. Ako religijom razumije¬ 
vamo štovanje iskazano vrhovnome biću, tada se 
čini da smo došli do najhitnije tačke kršćanstva. 
Religija nas vezuje s Bogom na taj način te ga ča¬ 
stimo i slavimo kao svoga stvoritelja i kao svoje naj¬ 
veće dobro. To čašćenje najbolje izrazujemo žrtvama 
kojima hoćemo posvjedočiti svoju podložnost i svoju 
ovisnost. Ako se uopće ne može zamisliti religije 
bez žrtava, onda bi ovaj čin označivao ono što je 
bitno u svim religijama pa i u kršćanstvu. 

Tim više što religija uključuje u sebi sve ono što 
nas prenosi od ove zemlje i izdiže k nebu i k Bogu. 
To se u prvom redu mora razumijevati za molitvu u 
kojoj se naš um i naše srce izdiže do Boga s kojim 
nas spaja. No ako je bit kršćanskog života u jedin¬ 
stvu s Bogom, s našim konačnim ciljem i najvećim 
dobrom, onda bi se u religioznom životu označivala 
prava njegova bit. 

Pravi pojam kršćanskog života 

To stoji, ali treba odmah naglasiti da je kršćan¬ 
stvo neka specijalna, uzvišena religija. To štovanje 
je tako uzvišeno i tako divno da se uopće ne može 
usporediti s ostalim religijama. Razlika je tako go¬ 
lema da je svaka usporedba deplasirana. Postoji na¬ 
ime u kršćanskoj religiji nešto nadasve veliko, nešto 
za čovjeka neočekivano i nadnaravno da to nesamo 
ne možemo naći ni u jednoj drugoj religiji, nego se 
tako izdiže iznad naravi i ljudskog shvaćanja da to 
ne bismo mogli niti ikada naslutiti niti ikada očeki- 

vati. To što specijalno postoji u kršćanskoj religiji, 
čime se kršćanstvo upravo neizmjerno izdiže iznad 
ostalih religija, nije ni u čemu drugome nego u tome 
što nam je Bog priopćio svoj život, preko kojega 
smo postali dionici Božjeg blaženstva i Božje naravi. 
I u tome je pravi pojam i pravi smisao kršćanskog 
života. 

Istina je, mi smo ponizne sluge pred uzvišenim 
Bogom, jer potpuno zavisimo od njegove dobrote, 
pa mu stoga u poniznosti i pokornosti srca moramo 
služiti kao svome vrhovnome gospodaru. Sa svojim 
sposobnostima i svojim silama ne bismo se bili ni¬ 
kada izdigli povrh niskih sluga kojima je samo slu¬ 
šati i služiti, a koji nikada ne ulaze u intimniji život 
svojih gospodara. 

Ali ono što nismo mi mogli, učinio je Bog. On nas 
je sam obdario svojim darovima, otkrio nam tajne 
svoga života pa nas nazvao svojim prijateljima koji 
znaju za njegove tajne i koji tijesno ulaze u život 
svoga prijatelja. »Više vas neću zvati slugama, jer 
sluga ne zna što čini njegov gospodar. Vas sam na¬ 
zvao prijateljima jer sam vam objavio sve što sam 
čuo od svoga oca« (Iv, 15, 15), 

Sv. Toma Akvinski, koji je nadasve duboko shva¬ 
tio ove riječi, pita se, kako je uopće moguće biti pri¬ 
jatelj s Bogom. Prijateljstvo može postojati među 
sličnima. Smiješno bi bilo i pomisliti da neko smatra 
prijateljem koje lice niže od sebe. Prijateljstvo se 
temelji na intimnosti života, ukoliko dvojica žive 
zajedničkim životom, pa su im zajednička dobra, 
čuvstva, želje, djelovanje, uopće cijeli način življe¬ 
nja, No ko može biti prijatelj Božji? Ko će se usu¬ 
diti i pomisliti da bi mogao imati nešto zajedničko 
s Bogom? Kad znamo da Bog neizmjerno nadilazi 
našu narav, da je razlika između nas i Boga tako 
velika te je suvišna i neumjesna svaka usporedba, 


da smo mi grešnici a Bog sama svetost, mi sirote 
koje nemamo ništa, a Bog prebogat koji imade sve, 
kad dakle znamo da je takva razlika između nas i 
Boga, ko bi mogao pomisliti na neko prijateljstvo 
s Bogom? 

Razlika je neizmjerna, ali koju Neizmjerni može 
dignuti. Kad bi od nas ovisilo nikada ne bismo mogli 
doći u intimnost ili komunikaciju s Bogom. Ali ono 
što nismo mi mogli, učinio je Bog, koji nam je pri¬ 
općio svoju narav i svoje blaženstvo. U tome je sva 
ljepota našega kršćanskog života da smo postali 
dionici Božje naravi, da nam je Bog priopćio svoju 
sreću, svoju narav, svoje blaženstvo, upravo sve ono 
što je imao. Tako nas je pozvao da uživamo s njime 
sve što je njegovo, da se naslađujemo u svemu što 
je njemu drago. Upravo nam je otvorio odaje svoga 
nebeskoga dvora, pozvao nas u svoju intimnost, 
otkrio nam sve tajne kutove svoje kuće i smjestio 
nas u svoje blagoslovljeno krilo. 

Zato kaže sv. Pavao: »Vjeran je Bog koji vas je 
pozvao u društvo svoga sina« (I, Kor, 1, 9). Pozvani 
smo zaista u društvo njegova sina jer smo također 
i mi Božji sinovi a braća njegova Jedinorođenoga. 
Od vječnosti Bog nije imao nego jednoga sina, pa je 
imao društvo samo s jednim sinom i jednim Duhom 
Svetim, Ali se u vremenu to društvo proširilo i na 
nas. Tako je i nas povukao na dostojanstvo sinova 
svojih, i postavio nas u svoju nebesku zajednicu. 

Od vjeka je Otac svoju ljubav izlijevao na Jedi¬ 
norođenoga, ali je u vremenu tu ljubav protegnuo 
na ostalu djecu. Zato ih je duhom svojim preporodio, 
i dao im dioništvo svoje naravi po čemu su postali 
slični slici njegova Jedinorođenoga. Otvorivši nam 
tako svoju ljubav, prelio je u nas također svoju mi¬ 
linu i obdario nas svojim darovima. 

Istina je, Bog je na nebu, a mi smo na zemlji; Bog 
je duh, a mi smo tijelo. Ali se taj isti Bog, koji je 
tako daleko od nas pobrinuo da se spoji s nama. Po¬ 
brinuo se na takav način da nam je poslao svoj duh 
koji je razliven po našim srcima u kreposti kojega 
mi uzdišemo prama Bogu, nazivljujući ga slatkim 
imenom Oca, Tako na neki način dolazimo u zajed¬ 
nicu s Ocem. Ta je zajednica tako intimna i tako 
tijesna da uza svu našu tjelesnost sv. Pavao kaže: 
»Nostra conversatio in coelis est« (Fil, 3, 20), što u 
stvari znači da je naš život sakriven sa Kristom u 

Bogu. f , .. 

Već je poganski filozof, Aristotel kazao ove riječi: 

»Ne treba slušati one koji govore: čovječe, zadovolji 
se ljudskim mislima, i kao smrtnik ne aspiriraj na 
drugo nego na zemaljsko. Naprotiv, svaki od nas 
po svojim silama, mora težiti prama besmrtnome i 
siliti se da živi prema onome što je najbolje u nje¬ 
mu« (Eth. Nic. I. 1, 7). Težiti svim svojim silama 
besmrtnome. Međutim, mi znamo da nam je sam 
Bog dao neke više sile kojima težimo besmrtnome. 
To su zapravo Božje sile, dioništvo Božje jakosti 
kojom možemo da zaista ispravno težimo prema 
besmrtnome Bogu. Teološke kreposti, koje su kao 
razgranjenje ulivene milosti, jesu one divne jakosti 
ili ona divna snaga kojima možemo da isto radimo 
kao Bog, isto osjećamo kao Bog i na isti način gle¬ 
damo kao Bog. Vjera nam daje da sve stvari očima 
Božjim promatramo, nada nas jača da postojano te 
zimo za Bogom, a ljubav ujedinjuje naše želje i našu 
volju s Božjim željama i s Božjom voljom. I tako se 
u nama odigrava otajstvo presvetoga Trojstva, koje 
sv. Toma ovako tumači: »Riječ Božja se rađa od 
Oca po spoznaji koju imade o njemu, a ljubav pro¬ 
izlazi od Boga time što se ljubi.,. Božja slika se na¬ 
lazi u riječi koju čovjek shvaća spoznajući Boga i u 


ljubavi koja proizlazi iz spoznaje. Postoji dakle slika 
Božja u čovjeku ukoliko ovaj dosiže ili je sposoban 
dosegnuti Boga« (I, 92, a. 8). 

Zato sv. Ivan kaže: »Predragi, već smo sada si¬ 
novi Božji, a još se nije pokazalo što ćemo biti. Zna¬ 
mo, da, kad nam se objavi, da ćemo biti slični 
njemu, jer ćemo ga vidjeti onako kakav jest: (I. Iv. 
3, 2), Ta se sličnost naša s Bogom očituje u svim 
manifestacijama. Onaj koji je u milosti može kazati 
da živi Božjim životom. On živi moralno, ali njegov 
moral je imitacija Božjeg načina življenja. On se 
ravna po nekim pravilima, ali to su pravila Božjega 
života. On je u borbi, ali zato da Krist zavlada u nje¬ 
govu biću, 

Ko bi mogao dokučiti uzvišenosti i nadasve ve¬ 
liku ljepotu Božjeg života? To je tajna do koje ljud¬ 
ski um nije došao, a koju ljudsko srce ne može ni iz 
daleka naslutiti. A ipak je taj uzvišeni život Božji 
postao također naš život. Nedokučivo bogatstvo i 
neiskazano veliko blaženstvo Božje jest također 
naše blaženstvo ukoliko ćemo ući u to nepregledno 
carstvo sreće i mira gdje se uživa samo u Bogu, mi¬ 
ruje samo u Bogu i naslađuje samo u Bogu. 

To nam je mogao dati samo Bog, jer je on sam 
vlasnik svoga života: »Niko ne može dati milost nego 
samo Bog. Jer se radi o dioništvu Božje naravi, koja 
nadilazi svako stvorenje, ne može se zamisliti da bi 
koje stvoreno biće došlo do takvog dioništva. Bog 
sam može obožanstveniti, kao što sama toplina može 
da topli« (I. II. 112, a. 1), 

To znači da nas Bog obogaćuje upravo svojom 
nutrinjom, najintimnijim svojim životom i svojim bla¬ 
ženstvom. Tako čini da uđemo u tijesnu njegovu za¬ 
jednicu, u kojoj općimo sa presv. Trojstvom, a u 
nama se odrazuje ljepota Božja. Kao što duša daje 
život tijelu, tako na neki slični način Bog daje život 

duši, veli sv. Augustin. Ko je u grijehu, taj je daleko 
od Boga, ali onaj koji je u milosti Božjoj taj je sav 

prožet ljepotom Božjom, 

Stoji, dakle, da je kršćanski život neprestana 
borba i neprestano odricanje. Ali je kršćanski život 
prije svega neko posjedovanje. To je posjedovanje 
Božjih darova kojima Bogu postajemo slični. 

Prije nego Bogu čast iskazujemo, mi od njega pri¬ 
mamo, I zato, jer primamo, mi mu dajemo. Kršćanski 
život je napor, ali smo prije od Gospodina primili 
milost da se možemo naprezati i doći u njegovu in¬ 
timnost. Zato i kaže Spasitelj: »Niste vi mene iza¬ 
brali nego ja vas« (Iv. 15, 16). On je nas prije ljubio, 
a, jer nas je ljubio, obdario nas je, davši nam milost 
kojom se manifestirala njegova dobrota u nama. 
Zato smo ušli u intimnost njegove ljubavi pa mo¬ 
žemo živjeti zajedno s njime, ( 

Kad dođemo do vječne slave onda ćemo vidjeti 
jasno što nam je Bog pripravio. Onda će se ostvariti 
naša potpuna sličnost s Bogom, jer ćemo ga vidjeti 
onako kakav jest. Upravo ćemo uroniti u Božanstvo 
da tu zajedno s njime uvijek budemo. Ali se moramo 
sjetiti da već sada počinjemo živjeti tim životom. 
Već je ovdje zasađen korijen koji se imade razviti u 

vječno stablo našeg života. 

Cesto puta smo skloni promatrati naš odnos s Bo¬ 
gom kao osobe koja je potpuno ocijepljena od njega, 
A zapravo Bog je u nama. On već sada radi u nama 
djelo vječnoga spasenja. Mi se već sada nalazimo u 
kući njegova blaženstva, samo što nam to blažen¬ 
stvo nije otkriveno. Ali nas zato upozorava sv, Pa- 
vao da više nismo došljaci i stranci: već smo sugra¬ 
đani svetaca, a domaćini Božji (Ef. 2, 19). Sreću vec 
imademo u njedrima, samo je čuvajmo, i ona će nas 
dovesti do jasnoga gledanja Boga, 

H, Bošković 


Pisma jednom bogoslovu 

10 . 

»Ako ne postanete kao djeca ...« 

Dragi Rajko! 

Znam, da odavna čekaš moj odgovor. Pred tobom 
se stere još duga, duga staza, koja ide u neizvje¬ 
snost. Valjda nijesi doslije, ali odslije u budućnosti 
ćeš na svojoj koži doznati krutu istinu, da je naš 
život često tako okrutan, da nameće ispravnu čo¬ 
vjeku uopće a svećeniku napose zakon šutnje — 
ne odati drugomu ono što čovjeka tišti i što se 
mora u pravilu samozataje sakriti od drugih, oso¬ 
bito od slabijih, da ne postanu malodušni, jer svijet 
ovaj posmatraju previše ružičasto i naivno. 

Po tome šutnja kod ispravna čovjeka ima neki 
stanoviti razlog, što ga treba poštovati, pa se nećeš 
uznemiriti, što ti se dugo nijesam ozvao na dva 
tvoja pisma, gdje si mi iznio toliko sumnja, koje bi 
trebalo raspršiti ili svesti u određenu kolotečinu, 
da im se otupi žalac, A i dobrom fra Hiacintu ni¬ 
jesam kroz ovo doba mogao da udovoljim srčanom 
njegovu pozivu: »Piši, jer mnogi žele i trebaju tvoju 
pisanu riječ!« 

Polazim odmah ravno u srž tvoga zadnjeg pisma, 
gdje opažam čitav jedan program tvog budućeg rada 
za »opće dobro«. Zacrtano je u tvojoj osnovi puno 
toga, što podsjeća na prenatrpani barok ideja jedne 
mlade duše pune zanosa, koja vrije kao mladi mošt 
sasvim sladak, ali koji će se staložiti u obično skoro 
bljutavo vino, i to veoma brzo, jer »mladost prolazi 
burno«, pjeva neka primorska sevdalinka — »i život 
nesretni.. .« 

Znam, doći će, Rajko, tvoj veliki dan, dan mlade 
Mise, kada će se veseliti tvoja uža i daljnja svojta. 
Kada od rodne tvoje kuće do župske crkve tvoga 
primorskog zavičaja budeš na glavi povorke među 
svećenstvom stupati u svečanoj povorci između za¬ 
stava i zelenih lukova, uz kićene govore, i gruvanje 
mužara i veselog pjevanja u punom cvijeću, pa 
svečani »dona« ili »Slava« u romonu zvona. To 
će izgledati kao čaroban i tako privlačiv uvod u 
jedan tako slavan i uspješan rad, krcat pobjeda i 
trajnih utjeha, a kad tamo... bržo će život doni¬ 
jeti spoznanje, da istom onda, iza svih tih veselih 
i čarobnih slika i svijetlih prizora prvog mladomis- 
ničkog nastupa i banketa počinje trnovit put i hr- 
vanje sa djecom Kainovom, sa Belzebubom .. . 

A ti drukčije gledaš u taj nastavak života i po¬ 
četak rada: ima da dođu u realnost veliki duhovni 
i socijalno kulturni podvizi. Vjeruješ, da te čeka 
veliko, zgodno, prostrano i pitomo selo, gdje će 
se razvijati okolnosti sasvim povoljno, koje će se 
potpuno harmonizirati sa tvojom osnovom rada za 
osvajanje duša u tvome području crkvenom: gospo¬ 
darsko pridizanje naroda na temelju pravilne funk¬ 
cije kreditne zadruge, poljepšanja mjesta, turizma, 
vinarske i uljarske zadruge, zatim prosvjeta na 
osnovi podizanja čitaonice, pučke knjižnice, glazbe- 
nog pjevačkog društva, pučke pozornice, katoličkog 
doma — pa onda omladinska katolička organizacija 
i druga društva Katoličke Akcije, bratovštine, 
crkvene svečanosti i još dosta toga. Mlada oduše¬ 
vljena duša pruža u vis nestrpljivo ruke, da mnogo 
toga prema svojoj čežnji zagrabi, ali doskora dolazi 
razočaranje: obično se ne može nego puno i puno 
manje, moraš se ograničiti na minimalan sveće¬ 
nički rad, jer se glavom ne može kroz zid dalje. 


Ti vjeruješ, da ćeš brati cvijeće uspjeha, da ćeš 
u malo vremena odstraniti korov iz vrta seljačke 
duše, ako se poslužiš savremenim kulturnim i teh¬ 
ničkim metodama, kojima se služe »djeca 20. 
vijeka« ... 

Odatle pretenzija mlađeg naraštaja: biti savre- 
men čovjek. 

Seljaci to kažu na svoj način: valja hoditi svitom! 
Bit savremen znači, bit dijete 20, vijeka, napredan 
i na svom mjestu. 

Nije to pravo mjerilo, kojim se u svom životu i 
radu mora poslužiti ispravno izgrađen katolički 
vjernik, pogotovo predstavnik sv. Crkve, Jer biti 
savremen, znači biti nosilac svih onih poroka i za¬ 
bluda duhovne praznine, kojima obiluje savremena 
tehnička kultura ili bolje »vijek šofera«, kako našu 
današnju evropsku civilizaciju nazivlje jedan savre- 
meni njemački filozof. Duhovna atmosfera 20. vi¬ 
jeka sa svojom »neodvisnom« školom ili nastavom 
ucijepila je neopaženo u nove naraštaje onu po¬ 
vršnu samovoljnu bezobzirnost, kojom mladi ljudi 
bez iskustva i zasluga ne mogu i ne vole da savjesno 
prodiru u samu stvar, sa neograničenim povjerenjem 
u svoj nazor, sude o svemu i svačemu, a da im ne 
treba ništa više učiti i sa nekim suverenim, ali glu¬ 
pim smiješkom odbijaju savjete i nazor »starih«. 

To su doista »djeca novog vremena«. 

Ali nijesu to ona prava djeca, o kojima se tako 
divno izrazuje sam Božanski Učitelj: Budite, posta¬ 
nite djeca! 

Kroz ratnički hršum sile »jačih«, kroz labirint 
današnje duhovne anarhije, zvuči božanski značajna 
opomena Kristova: 

»U istinu vam kažem, ako se ne obratite i ako 

ne postanete kao djeca, nećete ući u kraljevstvo 
nebesko!« (Mat. 18, 3). 

Ne mislim ja kazati, da treba izmijeniti zakon 
prirode, pa da čovjek ostane vazda nezrelo dijete, 
koje začuđenim očima gleda u zvijezde i svijeću na 
stolu. I ti ćeš, Rajko, kao i mi stariji, prijeći polo¬ 
vicu puta — »ii mezzo del camin di nostra vita« ■— 
do vrhunca zrelosti odakle se spuštamo u tamnu 
šumu iznemoglosti. A ipak Isus i tebi i svima nama 
upućuje hipotetičnu zapovijed, da se vratimo u dje¬ 
tinjstvo. A to drugim riječima znači, da moramo i u 
odmaklu starost ponijeti sobom ono što je u dje¬ 
tetu značajno i bitno: vedru i veselu bezazlenost. 
To je dar bezbrižnog i svježeg proljeća našeg života, 
što ga nije još ofurila i podrovala pohota ili strast, 
što zarobljuje ljudsko srce proti glasu savjesti. Ve¬ 
liko dijete se veli o čovjeku, koji čak iza najvećih 
studija, iza u najvećem obilju nagomilanog znanja 
zadrži nestašnu bezazlenu vedru i blagu dobrotu, 
koja može da bude naivna pored blizine i opasnosti 
lukavih i prepredenih ljudi, ali vazda milo privlači 
okolinu, pa i one, koji nijesu skloni ni vjeri ni mo¬ 
ralu, ni poretku u ljudskoj zajednici. 

Taj dječji Božji tip je oličen u onom svećeniku, 
što ga bližnji nazivlju »anima candida«. Tip onih 
djetinjskih Ivana evanđelista, što su radi svoje ne¬ 
patvorene i dječje iskrenosti mogli da počinu 
ravno na grudima Isusovim i zavrijediti slatko milo¬ 
vanje njegovih ruku. Tip Njegovih miljenika, koji 
osvajaju nehote svačije povjerenje i. opću ljubav. 
Oni, kojima duša neozleđena ostaje ukorijenjena u 
svećeničkom čistom dostojanstvu. Značajni i jaki 
muževi, koji su u svom osjećanju i vanjskom nastupu 
zadržali svježinu ponizne jednostavnosti, bez ika¬ 
kvih društvenih pretenzija i time posjeduju ono 


milo i privlačivo, čisto djetinjsko, što može da ra¬ 
zoruža i ljutog protivnika vrhunaravnog kršćanskog 
življenja. 

To su tako mila »velika djeca«, kod kojih lična 
snaga ne ostavlja tragove oštrine, stališka svijest 
ne odrazuje dojam samodopadnosti i oholosti i čigov 
auktoritet nije plod i prizvuk lične ambicije i napu¬ 
hanosti. Životna najteža kušnja nije ih pretvorila u 
opore i nesnosne temperamente, nije poništila 
nježnost njihova osjećanja i govora, a često razo¬ 
čaranja i gorčina iskustva nije ih napravila — pesi¬ 
mistima. 

»Ako ne postanete djeca, nećete ući u kraljev¬ 
stvo nebesko« ... U to se lijepo nebo može ući 
krilima, samo krilima dječje duše, Rajko moj!.., 

Nemoj, Rajko, da ti kasnije u javnom radu za 
Boga i tvoj hrvatski narod preveć nategnuto zani¬ 
manje u vanjskom radu za materijalne uspjehe, ono 
nerazborito nastojanje za gospodarsku i vanjsku 
stranu života ne potkresa ta lagana krila dječje 
duše, U »knjizi života« nije mjerodavno, koliko si 
uspjeha postigao, recimo, kao oduševljeni naciona¬ 
lista, a još manje kao političar, nije mjerodavno ono 
što si postigao u prosvjeti, unosnom zadrugarstvu, 
a još manje u promicanju turizma, s kojim se nosi 
odgovornost za čitavu demoralizaciju u našim la¬ 
danjskim primorskim mjestima. To sve može da 
steče svećeniku naročite zasluge pred »sinovima 
ovog svijeta«, koji računaju samo na vremenite 
tjelesne probiti. 

U »knjizi života« je mjerodavno, koliko si, Rajko, 
sa krilima svoje pravedne »dječje« duše osvojio 
duša za Boga, koliko si vjernika izveo sa stranpu¬ 
tice religioznog indeferentizma i grijeha na put 
Božje milosti. Sačuvati sebe, svoju savjest od va- 

lovja savremenog glupog hedonizma i očuvati svoju 
vjerničku okolinu od zatomih bakcila komunizma, 
liberalizma i epikureizma, to je ono što nas čini 
velikima pred Gospodom, što nam jamči život 
vječni, a ono drugo može biti pohvalno, lijepo čak 
i plemenito, ali je vazda sporedno, »Maria optimam 
partem elegit, quae non auferetur ab ea« ,,. 

Preko tvojih crta čitam neku bojazan, da ne 
budeš osamljen u društvu, ako ne budeš imao pre¬ 
tenzija savremenog čovjeka. Ali nije društvo nego 
su pojedinci oni, koji su stvarali reforme i obna¬ 
vljali svoje društvo i svoj vijek- Bezglava i pokva¬ 
rena okolina je naša najteža briga, misli Dante: 

»E quel che piu ti gravera le spalle 
Sara la compagnia malvagia e scempia, 

Con la qual tu cadrai in questa valle . ..« 

pa veliki Pjesnik tvrdi, da ima prilika, kad je osa¬ 
mljenu čovjeku najveću čast, što sam za sebe pravi 
stranku, sam proti svima. 

Samo na tom putu osamljenosti treba imati puno 
povjerenja, puno vjere u moć Onoga, koji od Savla 
stvara Pavla na putu u Damašak, vjeru u Onoga, 
koji »dat incrementum,«, kad čovjek sije sjeme istine 
i dobrote na Božjoj njivi. 

Valeas in Domino! Tvoj 

N. Subotić. 


Što sveci misle o razmatranju 

Do sada je u nizu članaka o razmatranju u kratkim 
potezima izneseno o razmatranju u opće, o cilju 
razmatranja, te konačno o koristi i potrebi razma¬ 
tranja, eda se uklone glavne zapreke u težnji i radu 
k duhovnom savršenstvu, bilo da te zapreke savr¬ 
šenstva dolaze sa strane našega razuma (vidi br. 3. 
o. g.) bilo sa strane volje (vidi br. 5. o. g,) 1 ) Sada, 
prije nego se upustimo u podrobnije razpravljanje o 
samom razmatranju, čini se veoma zgodno iznijeti 
barem po koju misao nekih svetaca o razmatranju. 
Oni, kojih se život može u kratko opisati kao život 
molitve, život razgovora duše s Bogom, jesu najviši 
auktorifet u tom pitanju. 

Serafski Naučitelj sveti Bonaven- 
t u r a napisao je pravi hvalospjev o unutarnjoj mo¬ 
litvi. Mi ga ovdje u kratko donosimo: Ako želiš 
strpljivo snositi protivnosti i nevolje života, budi 
čovjek molitve. Ako želiš postići odvažnost i jakost 
da svladaš napasti; umrtviti svoju volju sa svim nje¬ 
zinim (nezdravim) naklonostima; upoznati lukav- 
štine sotone; živjeti u veselju i ići nekom sladkoćom 
putem pokore; odalečiti zle i nepotrebne misli i 
brige, a hraniti dušu sokom pobožnosti i držati je 
uvijek prožetom dobrim mislima i željama; iskori¬ 
jeniti iz duše sve mane i zasaditi sve kreposti — 
budi čovjek molitve. U molitvi primamo sjedinjenje 
duše s Bogom i milost Duha Svetoga, koji nas u 
svemu poučava. Ona je put, koji dovodi do kušanja 

i) U prošlom broju u naslovu: Zapreke razmatranja 
sa strane' volje, potkrala se je pogreška, te naslov mora 
biti: Zapreke u težnji k savršenstvu! sa strane 
volje. Taj članak je nastavak i svršetak članka »Korist i 
potreba razmatranja« u br. 3. o. g. 

nebeskih slasti. (Vidi: S, Petar de Alcantara, koji 
navodi S. Bonaventuru u svojem djelu: »La oracion 
y meditacion«, p. I. c. 1.) 

Sveta Tereza od Isusa nigda ne sustaje 
od bodrenja svojih sestara, da se podadu molitvi, 
da razmatraju, i da u molitvi ustraju. Ona za sebe 
priznaje, da ju je razmatranje spasilo. Ko želi da 
opširnije čuje ovu Sveticu o potrebi razmatranja, 
neka pomnjivo pročita čitavu osmu glavu njezina 
»Života«, 2 ) a isto tako i glavu devetnaestu, u kojoj 
govori i o potrebi i o učincima razmatranja, te o 
pogibeljima i napastima, kojima je tu duša još izlo¬ 
žena. Ovdje ćemo ipak resumirati. U glavi 8. br. 5. 
piše: »A ko nije započeo unutarnje molitve, molim 
ga za ljubav Gospodnju, neka ne lišava sebe tako 
velikoga dobra. Ovdje se (u unutarnjoj molitvi) nema 
ni čega bojati, a svemu se nadati (prijevod Biničkog: 
»van samo željeti« izgleda nejasan.) Ako i ne bi 
napredovao niti se silio da postane savršen i time 
zasluži radosti i užitke, što ih Bog daje savršenima, 
ipak će naskoro dobiti toliko, da će upoznati put, 
koji k nebu vodi. Ustraje li se u tome, ja se tada 
svemu nadam od Božjeg milosrđa. Jer nitko nije 
uzeo Boga za prijatelja (a »unutarnja molitva nije 
drugo do li prijateljski saobraćaj duše s Bogom« — 
veli tu Svetica), a da bi ga Bog napustio«. U istoj 
glavi osmoj, broj 8.: »Zašto bi unutarnju molitvu 
zapuštali oni, što služe Bogu i žele mu služiti? Ja¬ 
mačno ne za dugo, barem ja ne mogu shvatiti druk¬ 
čije, nego da im još teže budu tegobe života i da 
zatvore Bogu vrata, da im kroz njih (kroz vrata 
molitve) ne da zadovoljstvo. Zaista ih žalim... A 


2) Djela sv. Tereze od Isusa, prev. Dr. F. Binički, Naklada 
»Istina«, Zagreb 1935., svez. I. 


onima, što obavljaju unutarnju molitvu, plaća tro¬ 
škove (njihovih napora u Božjoj službi) sam Bog, jer 
im za malu poteškoću i silu (što sebi nanose vje¬ 
žbajući se u unutarnjoj molitvi) daje naslada, koje 
im olakšavaju sve muke (života), da ih mogu lako 
podnositi«. 

Ova Svetica priznaje (gl, 8, br, 7.), da je i ona 
kroz više godina osjećala najveću poteškoću u raz¬ 
matranju, te da bi se bila mnogo puta radije prihva¬ 
tila i najteže pokore, nego li muke oko nastojanja, 
da se sabere u molitvi; da je više pazila na udaranje 
sata i kad će svršiti sat razmatranja nego na druge 
dobre stvari. Ali uz srčanost i Božju milost svladala 
je sebe i tada bi uživala veću mirnoću i nasladui 
nego li u on:e dane, kad bi osjećala privlačivost 
k molitvi. 

U glavi devetnaestoj (osobito br. 10. i slj.) iste 
knjige govori, kako ju je vrag finom, i zato najpogi- 
beljnijom, napasti odvraćao od unutarnje molitve, 
naime pod izlikom krive poniznosti: da ona, koja je 
zla i nehama prama Bogu, ne smije obavljati unu¬ 
tarnju molitvu. »I mislim — veli ona — da nisam 
bila nikad u tako opasnoj pogibelji, kao na tom putu 
poniznosti, što mi ga je zloduh izmislio . .. Čini mi 
se (nastavlja u br, 11.), da je ova napast bila po¬ 
četak napasti, kojom je zloduh napadao Judu. Samo 
se (podmukli varalica) nije usudio mene tako očito 
napasti. Ali bi malo po malo bio mene doveo, kamo 
je doveo njega. Neka na to paze, za ljubav Božju, 
oni, koji obavljaju unutarnju molitvu. Neka znadu, 
da je onda, kad sam provodila život bez unutarnje 
molitve, bio taj život mnogo gori nego prije. Nisam 
bila naumila za uvijek napustiti razmatranje, nego 
sam bila odlučila opet se na nj povratiti, ali kad 
budem posve čista od grijeha! O, kako je rđavim 

putem bila zaplovila ova moja nada (da ću se naj¬ 
prije od grijeha posve očistiti, a tada vratiti k raz¬ 
matranju!) Do sudnjega bi me dana bio u njoj (u toj 
ludoj nadi) uljuljavao zloduh, da me poslije odanle 
odvede u pakao! — Čini mi se (br, 12,), da se ne 
razlikuje gubitak puta (k savršenstvu i nebu) od 
zanemarivanja molitve. Neka nas od toga očuva Bog 
u svojoj dobroti!« (Veoma je korisno pročitati brojeve 
13, 14, 15 ove gl- 19, — I, sv, str, 108 slj.). 

Još je za praksu veoma važna opomena ove Sve¬ 
tice, koju ona daje na početku dvadesetprve glave 
»Puta savršenosti«, »Sad se opet obraćam k onima, 
koji hoće da idu njime (naime božanskim putem unu¬ 
tarnje molitve — tako veli u br, 1,1 i neće da odu¬ 
stanu do svrhe, dok naime ne stignu, da piju ovu 
vodu života. Kako im treba započeti? Odgovaram: 
Stoji mnogo, dapače sve do toga, da 
imaju veliku i posve stalnu (nesavla¬ 
divu) odluku ne odustati, dok ne dođu 
cilju. Bilo što bilo, desilo se što mu drago, bio trud 
ne znam koliki, mrmljao ko mu drago, dostigli do 
svrhe ili umrli na putu ili bili satrveni teretom za¬ 
preka, propao i svijet (jedno izdanje nadodaje: 
sa svim onim što je na njemu), neka ne odu¬ 
staju od molitve«. 

A zašto se preporučuje ovolika ustrajnost u mo¬ 
litvi, odakle tolika važnost razmatranja? 

Na to sv. Filip N e r i negdje odgovara ovim 
kratkim ali energičnim odgovorom: Religiosus sine 
oratione est animal sine ratione. To znači, da redo¬ 
vnička (i svaka istinski kršćanska) duša, koja na¬ 
pusti molitvu, takova duša prestaje živjeti životom 
vjere i duha, a postaje malo po malo ropkinjom 
sjetila. 


Završimo, za sada, navode sv. Tereze ovom veoma 
važnom njezinom poukom (»Život« gl. 19, br. 4.): 
»Kažem: neka se nitko od onih, što su počeli oba¬ 
vljati unutarnju molitvu, ne plaši. Neka ne rekne: 
budem li opet zao, gore za me, nastavim li vršiti 
molitvu. To vjerujem (da bi tako bilo), ako zapusti 
molitvu i ne popravi pogrešaka. Ako li je ne zapusti, 
neka mi vjeruje, da će ga (unutarnja molitva) dovesti 
u luku spasa ... I kako rekoh, bijah zapustila mo¬ 
litvu (prevarena naime od vraga, da tobože nije do¬ 
stojna molitve, jer da je još zla!) godinu i pol ili barem 
godinu, jer se one pol godine ne sjećam dobro. Više 
ne bi bilo trebalo niti je trebalo (da je naime još 
ostala daleko od molitve), da me zlodusi sunovrate 
u pakao, jer bih se sama bila strmoglavila ... Kako 
dobro uspijeva zloduh u svojim ciljevima, kada sva 
svoja nastojanja upravi na ovu stranu (protiv mo¬ 
litve!) Znade varalica da je za nj izgubljena duša, 
koja ustraje u vršenju molitve, i da joj svi padi (po¬ 
greške), na koje je on potakne, samo pomažu, da se 
dobrotom Božjom poslije dade s većim žarom na 
službu Božju. Zato je njemu stalo, da odvrati dušu 
od molitve«. 

Neumorni apostol u spašavanju duša sv. A1 f o n s 
L i g u o r i govoreći o velikoj dužnosti ispovjednika, 
da nastoje oko spasenja i usavršavanja svojih pokor¬ 
nika, napominje im na prvom mjestu kao sredstvo 
za njihov popravak i za usavršavanje: razmatranje, 
a zatim mrtvenje i sakramente. »Iako — veli sveti 
biskup — razmatranje nije tako apsolutno potrebito 
za spasenje, kako je potrebita molitva, kojom pro¬ 
simo, tražimo od Boga spas duše, ipak mi se čini, 
da je razmatranje veoma potrebito, da ustrajemo 
u Božjoj milosti. Grijeh može u duši opstojati za¬ 
jedno s ostalim pobožnim vježbama i djelima; ali 

grijeh (smrtni) i razmatranje ne mogu zajedno sta¬ 
novati. Duša će ostaviti ili grijeh ili razmatranje 
(unutarnju molitvu) .., Osim toga samo ljubav spaja 
i sjedinjuje dušu s Bogom; ali peć, u kojoj se užiže 
plamen božanske ljubavi, jest molitva, to jest raz¬ 
matranje: U mojem razmatranju raspalit će se 
oganj, Ps. 38, 4« (»Homo Apostolicus«, Appendix 
I § 1, Marietti 1890), A malo dalje završuje: »raz¬ 
matranje treba preporučiti ne samo dušama, koje 
se već boje Boga, nego i grešnicima, koji se radi 
nedostatka promatranja povraćaju na grijeh« (lb, 
nro. 4.), 

Koristi i potrebu razmatranja napose za sveće¬ 
nike, bilo radi njegova svećeničkog dostojanstva, 
bilo radi uspjeha u njihovom apostolatu naglašava 
blgpk. Pijo X u svojoj Exhortatio ad Clerum catho- 
licum; »Haerent animo«, koju je upravio čitavom 
kleru prigodom svoje pedesetgodišnjice svećeništva. 
U njoj Pijo X n:e samo nagovara svećenstvo svojim 
očinskim opomenama, već i navodi nauku ostalih 
učitelja duhovnog života, kao na pr. jednog sv, Ber¬ 
narda i Jeronima i ostalih. 

Unutarnja je, dakle, molitva, možemo slobodno 
reći po uvjerenju svih učitelja duhovnog života i 
crkvenih naučitelja i svetaca, moralno potrebita, da 
se duša očuva u milosti; ona je svakako potrebita 
za napredak u duhovnom savršenstvu i za intimnost 
s Bogom. Unutarnja molitva, zvala se ona 
razmatranje ili kontemplacija, jest — po mnijenju 
sv. Ignacija Lojolskog — najkraći put k sa¬ 
vršenstvu. 

O. Dominik Budrović O. P, 


Duhovni život ratnika 

Rat je krajnje naprezanje svih duševnih i fizičkih 
snaga. 

Kada danas poslije dvadeset i više godina čitam 
neke bilješke iz svojega ratnoga dnevnika ili odlomke 
iz svojih pisama, čini mi se, da uviđam svu nevolju 
ljudi, koji su se potucali po streljačkim jarcima. 

Jednom sam (g. 1915.) pisao Petru Rogulji: 

»Muče me razne duševne borbe .. . Čini mi se, da 
bi za mene najbolje bilo, kad bih doskora poginuo. 
Teško mi je u ovom ropstvu, a da se i povratim u 
civil, ne znam, što bih počeo . .. Potrebit mi je po¬ 
svemašnji mir, bilo na ovom, bilo na drugom svijetu. 
Ponavljam opet, da bih najvolio umrijeti, jer vidim 
svu svpju duševnu i tjelesnu mizeriju«. 

U drugom jednom pismu izjadao sam se ovako: 

»Onaj, koga se kršćanska kultura imalo taknula, 
mora da se pridruži ne »svetomu ratu« kalifa, nego 
mirovnom nastojanju Pape. Čovjek je izgubio svoje 
dostojanstvo, staro se pogansfco ropstvo javilo u 
groznijem obliku, Na koncu rata moći će račundžije 
da barem približno ustanove množinu gubitaka u če¬ 
liku i olovu, novcu i žitu; ali koliko je duševnih 
energija uništeno., to će moći da izmjeri samo kršćan¬ 
stvo, jer ono ne procjenjuje vrijednost čovjeka ni 
kilogramom ni litrom ni rifom ni rubljem, nego uči, 
da duša svakoga čovjeka irnade neizmjernu vrijed¬ 
nost, pa je zato za zaštitu njezina zemaljskoga života 
u tijelu postavilo kategoričnu zapovijed: Ne ubij!« 

U jednom pismu od 26. travnja 1916. nalazim i 
ovaj odsjek: 

»Već-devet dana sjedim u svojoj podzemnici i re¬ 
dovito samo noću mogu da se malo krećem po oko¬ 
lici, Sinoć me je pohodio jedan drug, i to je bio za 

mene krasan užitak. Drugačije dosta razmišljam i o 
ovom svijetu i o vječnosti. Kad ne mogu da kritiziram 
druge, kritiziram samoga sebe. Razderao sam u same 
prnje svoje biće i sada sam postao donekle malo- 
dušan. Izmjerivši dobro i zlo, što sam ga počinio u 
životu, nađoh, da je moralni deficit vrlo velik«. 

Vojnici su na fronti živjeli trajno u nekoj uzbu- 
đenosti. 

Kada su dolazili časovi veće opasnosti, osjećao 
je mnogi vjernik kako je teško čuvati i same temelje 
vjere, ufanja i ljubavi. Okrvavljenim prstima valjalo 
je čupati iz srca sumnju, mržnju, prkos, osvetljivost, 
očaj i sve moguće proplamsaje neurednih strasti. 

Razum je kazivao, da je istinita nauka, sv, Augu- 
stina, koji je napisao 1 , da Providnost »običava rato¬ 
vima popravljati i satirati pokvareno ljudsko vlada¬ 
nje, i ujedno takvim nevoljama činiti život smrtnika 
pravednim i pohvalnim, te ga, pošto mu je vrijednost 
prokušana, ili prenositi u bolji svijet ili zadržavati 
još na zemlji radi drugih koristi 1 «. (De civitate Dei I, 1)- 

Ali kada je duša bila razapeta na križ ratnih 
muka, i kada je na svakom koraku vrebala prijeka 
smrt, tada se ta spoznaja zamračivala, a iz nagonskih 
dubina čovječje borbe za samoodržanje ključala su 
kaotična čuvstva, koja su nastajala iz opreke čovjeka 
ratnika i čovjeka vjernika. 

U časovima slabosti i patnje mnogi je govorio: 

»0 ti svemogući Bože, koji si dao ljudima slobo¬ 
dnu volju, a ta volja, udružena, sa slabošću, stvorila 
je ovu svjetsku neravnotežu, uzburkanost i podiv- 
ljalost, zašto ne oduzmeš uzde svijeta iz ljudskih 
ruku i ne skreneš naš život i protiv naše volje u pravi 
tok istine, dobrote i mira? Gle, ja stojim zaprezašten 
pred poviješću ljudskoga roda, natopljenom krvlju i 


ispunjenom jaukanjem, pa pitam samoga sebe: Kako 
se to slaže s tvojom Providnošću?« 

Sretan je bio onaj, koji je mogao odmah dodati: 

»Oprosti, sveznajući, svemogući, dobro i pravedni 
Stvoritelju i Upravitelju svijeta. Ja znam, ja tvrdo 
vjerujem i ispovijedam, da tvoja ruka i danas uzgaja 
čovječanstvo, htjeli mi to ili ne htjeli, i vodi sve do¬ 
gađaje k vječnoj svrsi dobrote. Kratkotrajne su diso¬ 
nance, kojei zaglušuju naše uši na ovoj zemlji, a divna 
harmonija obuhvaća vječnost, kojoj ne će biti nikada 
svršetka«. 

Jedna je napast minula, a druga je dolazila na 
njezino mjesto vičući U uši čovjeka patnika: 

»Zašto se u Evropi, koja 'ima čak i društvo za za¬ 
štitu životinja, ne javlja nitko, da pozove sve narode 
na pravednost i na pomirenje?« 

I tko je ljubio istinu, taj je morao sebi odgovoriti- 

»Čovječe putniče, pogledaj kormilara Petrove 
lađe. Ne čuješ li njegov prosvjed protiv klanju ljudi? 
Ne osjećaš li u njegovim riječima ljubav prema svim 
narodima?« 

Borba sa' samim sobom nije prestajala, javljale su 
se nove poteškoće. Najbolnije je u glavi svrdlalo 
pitanje: 

»Što može jedna nauka u ovakvim svjetskim su¬ 
kobima, ako ostane samo teorija? I nije li Crkva po¬ 
kazala svoju nemoć, kad nije mogla od Evrope 
odvratiti ovako teške dane?« 

Duboko se sagibala glava pod pritiskom ovakve 
objekcije. Ali se čovjek vjernik ipak uspravljao, jer 
mu je snagu i rasvjetljenje davao glas odozgo, koji je 
govorio: i 

»Ne, Crkva nije ni danas nemoćna. Ona i danas 
vrši uspješno svoju božansku misiju posvećivanja i 

spašavanja duša. U njezinu kraljevstvu, koje nije od 
ovoga svijeta, nije nastao ovaj strašni svjetski rat. 
To kraljevstvo po svojem vidljivom glavaru Bene- 
diktu XV, naglašuje jače nego ikada svoju neutralnost 
i svoju nekrivnju za ove događaje. Ali u kraljevstvu 
ovoga svijeta, koje je prepušteno nama i za koje nosi 
odgovornost svjetovni suverenitet, nastalo je klanje, 
koje ne dolikuje djeci Božjoj. Kršćanstvo 1 nije tomu 
krivo, ali su pored pogana mnogo krivi i kršćani kao 
sinovi država i naroda. Krivi smo svaki prema svo¬ 
jemu utjecaju i položaju u kraljevstvu ovoga svijeta, 
iz kojega je što našom nemamošću, što> zlobom, što 
svakojakim grijesima, a što neznanjem i nesposob- 
nošću istjerana ili oslabljena nauka i praksa Evan¬ 
đelja. O svijete, koji tako ljubomorno ističeš svoj 
suverenitet, ne zovi Crkve i kršćanstva na optuže¬ 
ničku klupu, nego sam pomesi odgovornost za čine, 
kojima ti hoćeš da budeš gospodar!« 

Općenito gušenje osobe i ograničenje slobode u 
ratu moralo je uroditi svagdje smetnjama za moralni 
napredak. Budući da je uz to kako je i posve naravno, 
pasterizacija Crkve u vojsci bila vršena po vojnim 
župnicima, teško je bilo običnim ljudima razlikovati 
te župnike od običnih časnika. Maršali, generali, 
pukovnici i kapetani vladali su se tako, kao da je 
vojni župnik njihov eksponenat, a i mnogi su sveće¬ 
nici premalo 'isticali distinkciju između svoje misije 
i časničke vlasti. Radi toga s,u nastale mnoge sa¬ 
blazni, koje su spretno iskorišćavali neprijatelji Crkve, 
nastojeći da otkinu vjernike od crkvenih poglavara 
i od vrela milosti. 

No tko je spoznao razliku između odgovornosti 
Crkve i odgovornosti svjetovnoga društva, taj je imao 


u ruci kompas, koji ga je mogao izvesti iz zapletene 
džungle ratnih napasti. 

Oslobođenje od krivih pogleda bilo je u prošlom 
ratu prvi uvjet, da se vjernici još bliže uteku pod 
okrilje Crkve i da ne zanemare svojega duhovnoga 
života. 

A iste napasti i iste utjehe, koje su postojale za 
čovjeka ratnika u prošlom svjetskom hrvanju, postoje 
i danas. 

Petar Grgeč, 

Liturgijski život 

Božično veselje 

1. Glas Adventa 

Kad bismo znali dar Božji! Kad bismo poznali 
Onoga koji ima doći, kako bismo odbacili od sebe 
sve prolazno i pošli mu u susret! Podigli bismo svoj 
pogled vječnoj Čistoći, i brinuli bismo se da Ga ču¬ 
jemo i da Mu se potpuno povjerimo ,., 

Vrijeme svjetlosti i tajnovitosti, vrijeme ozbilj¬ 
nosti i miline — to je vrijeme Adventa! 

Nebeska zoro, prodri kroz zračni lahor, prodri 
kroz anđeoski utjecaj, pospješi dolazak sunca Prav¬ 
de na ovaj svijet; daj nam Onoga koji ima sići sa 
vrhunca božanstva da bude vodič duša . ., 

Premda se je božanska Riječ samo jednom tje¬ 
lesno rodila, ona se ipak vrlo često ponovno duhov¬ 
no rađa u dubini našeg srca, sve dok ga potpuno ne 
zahvati svojom božanskom svjetlošću. Stoga taj du¬ 
hovni i mistični dolazak u nas, treba svaki put da 
bude intimniji, a njegovo gospodstvo nad nama što 


potpunije. Velika i ozbiljna misao koja vlada kroz 
te četiri sedmice, treba da u svim kršćanima pobudi 
jednu te istu želju: pripraviti putove Gospodnje, i 
poravnati staze Njegove, jer On dolazi.,. 

Kako da ne zatvorim uši svemu onome što nije 
od Njega? Kako da ne posvetim svu svoju pažnju 
samo onome što će mi On reći? Kako da ne zaronim 
u tišinu i zaboravim sve, a gledam samo na Njega, 
koji se približuje? 

O vi svi koji lutate u tami neznanja, sumnje i ne¬ 
stalnosti, iskreno Njega potražite, imajte u Nj pouz¬ 
danje, i On će doći da vas nauči istini, jer je On 
sama Istina ... 

O vi svi koji se nalazite u preteškom vrtlogu ži¬ 
votnog puta, koji ste sputani strašnim nemirom, za¬ 
želite Njega, pa se ne plašite. On će doći da vas 
pouči, da vas umiri, da vas vodi... 

O vi svi koji plačete i žalostite se, o vi čije je 
srce osamljeno i okrvavljeno, koji ste od svih osta¬ 
vljeni, vruće Ga pričekajte: doći će On, prijatelj koji 
vas razumije, koji vas neće nikada ražalostiti, niti 
ostaviti,.. 

O vi svi, što vam svakidašnji posrtaji i strasti 
ogorčuju život, vi koji ste uznemireni i smeteni, uz- 
dajte se, makar se čini da nema nade, samo se uz- 
dajte, i On će doći da vas oslobodi, da vas izliječi, 
da vas podigne. On će vam popraviti vaš život, bu¬ 
dete li samo od sada htjeli da Ga slijedite i da se 
povjerite Njegovoj ljubavi.. , 

U tim tako dragim danima, požurimo se — pri¬ 
pravimo putove Gospodnje, i poravnajmo staze Nje¬ 
gove — djelo oslobođenja i očišćenja. 

Treba da se oslobodimo pregrada koje stoje izme¬ 
đu Boga i naše duše, ako ne ćemo da vidimo kako 
Gospodin prolazi pokraj vratiju našeg srca, a da ne 
uđe unutra. Treba da očistimo svoje srce, svoje 


misli, svoju pamet od tolikih ispraznosti, taštih misli 
i želja, da budemo prikladni i sposobni primiti Duha 
Božjega i njegov zakon. 

Djelo popravljenja: s poslom čišćenja treba spo¬ 
jiti i popravljanje, tj. treba uzgajati dušu, upravljati 
svoje misli na više, prepustiti se utjecaju Božje volje, 
znajući da nas ona preko boli i patnja vodi k dobru 
i potpunom smirenju. 

Radi toga treba bez straha i bez prestanka re¬ 
zati, sjeći, čistiti, jednom riječi treba isklesati dušu. 
To je nutarnji, duboki posao, koji čovjeka izgrađuje, 
podiže i pomaže mu postignuti mir, koji nadilazi svaki 
osjećaj. Tu ga više ne uznemiruju nevolje života, 
samoljublja i srca, jer je slobodan, slobodan od svega, 
oslobođen i od samog sebe, te duhom prebiva u kra¬ 
jevima, gdje već uživa vječno blaženstvo koje ga 
očekuje. 

Putovi po kojima Isus dolazi k nama, to su pu¬ 
tovi poniznosti, siromaštva, poslušnosti. Ne budu li 
ti putovi naši putevi, mi Ga nećemo nikada susresti, 
a to će za nas biti propast! 

O Marijo, Ti si naš ideal u iščekivanju rođenja 
našeg Spasitelja koji je u Tebi rastao, da se preko 
Tebe dade palom čovječanstvu. Daj nam, Marijo, 
malo od Tvoje šutnje, od Tvoje pobožnosti, od Tvo¬ 
ga žara i Tvoga mira. Mi trebamo toliko toga, mi 
trebamo sve od Tvoga Sina! Izvan Njega sve je gusta 
tama, obmana, zabluda, gorčina, prijevara. On je naš 
Spasitelj, Oslobodilac, jedina staza. On je život! 

S BI. Dj. Marijom, našom Majkom, slušajmo tako 
značajni, tako pobožan glas Adventa! Odbacimo sve 
zemaljske brige, da možemo sve svoje sile posvetiti 
dolasku Emanuela. Otvorimo širom svoje srce i va¬ 
pimo svom dušom svojom: O Željo naroda, o Gospo¬ 
daru, o Mudrosti — dođi... 

2. Glas Božića 

Kazana je: »Isus Krist je ključ zagonetke života«. 
Narodi su, obuzeti sjenom smrti, očekivali i vapili 
Njegov dolazak, moleći da se rastvori nebo i porodi 
Spasitelja. 

I Bog se nagnuo prema bijednoj zemlji, i svijetlo 
je sišlo. Rodio se, rastao, živio, podnosio, umro, 
uskrsnuo, a prije nego je uzišao na nebo uspostavio 
je svoju Crkvu i Euharistiju, gdje je u neprestanoj 
vezi s nama. 

Od ovog časa poganski narodi postaju kršćani i 
iz sjene smrti ulaze u svijetlo... Iz Njegova krila 
iziđoše legije djevica i mučenika, koji su ures i plod¬ 
nost Crkve. 

Ali Krist nastavlja kroz vjekove osvajanja i na 
svaku godišnjicu svoga rođenja po tijelu rađa se du¬ 
hovno u dušama, da u njima učvrsti svoje Božansko 
svijetlo i da ih još intimnije priveže k sebi. 

Božić, blagdan svijetla i harmonije, otajstva i 
poezije, svečanost intimne radosti i mira, gdje se 
srca otvaraju nebu, i dižu se prema čistom horizontu 
gdje se drhće od punine veselja. 

Božić, spomen hiljadu puta blagoslovljen radi do¬ 
laska na našu siromašnu zemlju Onog, koji je Put, 
Istina i Život, Boga-Čovjeka, koji je ujedinio vidljivo 
s nevidljivim, stvorenje sa Stvoriteljem, 

Božić, je Utjelovljena Božja Riječ, koja je rekla 
svijetu riječi, koje nijedan čovjek nije do tada izre¬ 
kao; riječi, koje su izvor života za uravnotežu, umi¬ 
renje i usklađenje duševnih moći čovjeka. 

Božić, taj božanski elemenat prodire u ljuski, 
da preko Krista obnovi čovjeka presadivši ga u nad¬ 
naravni red i učinivši ga sudionikom božanske 
naravi. 


Božić, to je Bog, koji sve dublje ulazi u dušu po 
svojoj Utjelovljenoj Riječi i obuhvaćajući je potpu¬ 
no, smatra je svojim nepovrijeđenim posjedom, 
Božić, to je Bog, koji moj siromašni um diže do 
sebe, da ga proširi i raširi, davši mu mogućnosti da 
uroni u Božje svijetlo. 

Božić, to je onaj isti Bog, koji uzdiže moje bi¬ 
jedno srce do moći svoje naravi, da ga preobrati i 
učini da ljubi kao što On ljubi, 

Božić, to je Isus glava mističnog tijela sastav¬ 
ljenog od svih kršćanskih duša, koje su njegovi 
udovi. Ove duše priključene Spasitelju po krštenju, 
žive Njegovim životom, posjeduju njegove kreposti, 
njegove dispozicije, i preko ovog preobraženja, koje 
ih čisti, uzlaze po Njemu i s Njim do pravog sudio¬ 
ništva djelovanja sv. Trojstva. 

Božić, to je božanski orao koji uzima mlade pod 
svoja krila, da ih vježba u promatranju nestvorenog 
sunca u vječnoj kontemplaciji neba. Uzvišeni odgoj, 
svrha čitavog kršćanskog života i preludij nepogrje¬ 
šivog preodređenja, koje nam je Spasitelj dolaskom 
vratio i zaslužio, 

Božić, to je život što se ostvaruje u jedinstvu sa 
Spasiteljem, život u kojem se čovjek gubi zato da se 
u harmoniji s Kristom, što bolje razvije do živog 
svijetla, dok ne dosegne punine slave u nebu. 

Uistinu Božić je divno kraljevstvo raskošne lje¬ 
pote, što se otvara pred našim očima. To je slavo¬ 
dobitni dolazak Spasitelja koji oslobađa i obnavlja 
palo čovječanstvo i spaja ga u svoje mističko tijelo 
— produženje svoga života. 

Tražitelji Istine ne slušajte više glasove zlih pa¬ 
stira, koji su varali vaše nemirne duše, vaša zamo- 
rena srca. Ima samo jedan liječnik, to je On ... on 
sam rješava sve probleme razuma, jer on sam je 
auktor svih znanosti, budući sam nestvorena zna- 


Uzori 


nost. Stupite s pouzdanjem i poniznošću kao beza¬ 
zleno djete pred ovog Učitelja i ustrajno pitajte 
vjeru, nadu i ljubav. 

I vi, vjerne duše, koje živite od vjere, pođite da 
je ojačate, u dodiru s ovim božanskim srcem ... ; 

Za ovih blagoslovljenih dana ostanimo u nada¬ 
sve smirenom sjaju Rođenja, povjerimo se potpuno 
našem Emanuelu i s vedrinom očekujmo ostvarenje 
plana ljubavi Božje nad nama, nastojeći da ih u pod¬ 
ložnosti što bolje ostvarimo. 

Odvratimo svoje poglede od zemlje, a gledajmo 
jaslice, slušajmo još jednom noć 25 decembra, noć 
punu veličanstvene šutnje, gdje se čuje samo lepe- 
tanje anđeoskih krila, skladni akordi uspavanka. 

Kako je lijepo ostati u slatkom svijetlu Božića, 
u ovoj zvjezdanoj noći, u čaru koji zapanjuje. Kako 
je spasonosno kleknuti pred Isusa, Mariju, Josipa i 
živjeti s Anđelima!.,. Kako je sposonosno slušati 
božansko Dijete u samoći, otrgnuti se od zemalj- 
štine i od sebe. 

Na ovaj lijepi blagdan, koji nas prenosi u noćnu 
tišinu božanskog Učitelja, onoga naime nepogrešivog 
Učitelja istine, ostanimo u jasnom Božičnom svijetlu, 
koje nam dolazi od Boga i koje nas potpuno obuzi¬ 
ma i potpuno prožima i držimo se čvrsto Božje 
Riječi. G. J. 


Obraćenje kneza Ivana Gagarina 

IV. 

GAGAZIN I SVJEČINA 

1 . 

U galeriji slavnih ruskih žena XIX.-og stoljeća, 
bez sumnje jedno od prvih mjesta zauzima Sofija Pe- 
trovna Svječina (1782—1857). 

Podrijetlom je pripadala nekoj starinskoj plemić¬ 
koj lozi, i to Sojmonovima. Rano se udala za generala 
Svječina, koji je bio mnogo stariji od nje. Njihov 
brak, izgleda, da se je više temeljio na dubokom uza¬ 
jamnom poštivanju, negoli na osjećanju vatrene lju¬ 
bavi. Već je u ranim godinama mladosti Svječina čula 
u svom srcu glas Božji i ubrzo se potpuno posvetila 
njegovoj službi. Svevišnji je otkrio ovoj izabranoj put 
spasa u istinitoj crkvi, pa je ona, bez kolebanja, pošla 
na katolicizam. Njezino je obraćenje bilo predme¬ 
tom mnogih razgovora u elitnom ruskom društvu, a 
ruska vlada oborila se na nju s poznatim mjerama. 
Svječina je morala emigrirati u Francusku. Nastanila 
se u Parizu, gdje je njezin salon postao centar naj- 
izabranijeg društva francuske prijestolnice, U njezi¬ 
noj gostoljubivoj kući skupljaju se najbolji pretstav? 
nici tadašnje evropske kulture, koje je osvojio njen 
pronicavi um, dubina ruske duše i iskrena religioznost 
Svečane. Društveni život i zvanični poslovi ne sme¬ 
taju je u njezinu duhovnom poletu, pa se ona sve više 
penje na svom putu prema Gospodinu Bogu, U svom 
religioznom životu bila je osobito bliska francuskim 
dominikancima: izuzetno je dubok i blagotvoran bio 



njezin upliv na glasovitog francuskog propovjednika 
Lacordaire-a, koji je nadaleko proslavio u 19 -om sto¬ 
ljeću sa svoje neumorne i blistave djelatnosti domi¬ 
nikanski red, čiji je bio član. 

Takva je bila ova žena, koja je spajala u sebi ri¬ 
jetku duhovnu ljepotu s religioznom pobožnošću: Go¬ 
spodin je Bog darovao knezu Ivanu S. Gagarinu na 
putu njegova obraćenja na katolicizam Svječinu ne 
samo kao suputnika, nego i rukovoditelja. 

2 . 

Ima u našem životu rijetkih, no osobito cijenjenih 
ljudi, koji su kao nekakvo duhovno središte što k sebi 
privlači neodoljivim načinom.. Takav čovjek, takva 
žena bila je i Svječina, moćna kao političko, religi¬ 
ozno a osobito kao duhovno stjecište. Nakon i kratkog 
dodira, ona bi znala zapaliti od svog svijetla živi 
oganj u ljudima s kojima se u životu sastajala. Na 
takav je način ona stvarala nova živa središta du¬ 
hovnog dodira, koji su joj bili donekle slični. Sve je 
to ona činila neprestano napredujući i penjući se na 
brdo svetosti, sve više rastući u poznavanju Boga i 
prave Crkve. 

Mladi tajnik ruskog poklisarstva u Parizu knez 
Ivan S. Gagazin postepeno se približuje i pridružuje 
u prijateljstvo sa Svječinom. Isprva on čuje, da 
mnogi o njoj u hvalama govore, zatim se intimno sa 
njome upoznaje, dok ga konačno ne zanesu nje zini 
razgovori, prepuni duhovnog sadržaja. 

Ovome su zbliženju mnogo pomogle rodbinske 
veze. Svječina i tetka kneza Ivana S. Gagarina, udo¬ 
vica ruskog poklisara kneza Grigorije Gagarina, bile 
su sestre. Dakle, knez Ivan S, Gagarin mogao se sma¬ 
trati njezinim nećakom. 


I tako se često događa u životu. Dugo godina žive 
jedan uz drugog, rodbinski bliski ljudi, ali duhovno 
se združuju mnogo godina kasnije, intimno upoznavši 
jedan drugoga. Ovako je bilo i sa Svječinom i kne¬ 
zom Ivanom S. Gagarinom. Bez obzira na to, što je 
ona njega poznavala još od djetinslva, oni su se po 
volji Božjoj, tek uzajamno i duboko upoznali u Pa¬ 
rizu, gdje su oboje živjeli u progonstvu. 

Knez Ivan S. Gagarin dugo je kasnije govorio sa 
izvanrednom i neobičnom toplinom o tome, što je sve 
za njega značio, u ovom pariškom periodu njegova 
života, Svečinin auktoritet u duhovnom smjeru, i 
kakvu je, s ničim ne isporedivu nasladu, osjećao u 
njezinoj religioznoj vezi. 

Ali i društvo, koje je okruživalo Svječinu, i koje 
je bilo ujedinjeno s njezinom čarobnom ličnošću, ne¬ 
odoljivo je utjecalo na kneza Ivana S, Gagarina. Sve 
ga je "vuklo prema živomu središtu ovog društva, 
koje se nalazilo u krugu ove žene. Ona je superiorno 
riješavala sva pitanja, koje su u tom izabranom krugu 
iskrsavala: tu su se po stručnoj kritici pregledale 
nove knjige; osvjetljivali dogođaji s zadnje bučne 
sjednice francuskog parlamenta i donela duhovita 
analiza interesiranja i težnji ljudi, čiji je rad ona 
pratila. Svječina je ovo šarenilo mišljenja krijepila 
i oštrila pobožnošću svog duha i principima svoje 
vjere, koju je ona vatreno ispovijedala. 

Ona je utjecala sasma neprimjetno, ali neodoljivo. 
Nije bilo kod nje nikakve nategnutosti, a još manje 
nametijivosti, ali njezinom duhovnom uplivu nije se 
bilo moguće oteti. Na takav je način sasma nepri¬ 
mjetno i kao bez svog učešća dovela ona na prag 
svete katoličke Crkve, osim kneza Ivana Gagarina, 
također i kneginju Elizabetu Golicinu, i Adelj Davi- 


dovu, i grofa Grigorije Šuvalova. A nakon izvršenog 
ovog velikog posla Svječina bi se ponizno povukla na 
: stranu, uzdižući vatrene molitve k Bogu, To su bile 
molitve zahvalnosti i ponosne radosti za Rusiju, koja 
je dala svijetu novih katoličkih boraca i isposnika. 

3. 

Četiri godine (1838—1842) spremao je sam Go¬ 
spodin Bog i srce kneza Ivana S, Gagarina da primi 
svijetlo istinite vjere. Četiri je godine slušao on na¬ 
dahnute i uvjerljive riječi Svječinove o katolicizmu, 
koje su ulijevale u njegovu dušu ne samo uvjerenje, 
nego i radost i mir. 

Jedne zimske večeri 1842. godine došao je kne? 
Ivan S. Gagarin k Svječinovoj s izgledom duboke i 
nepokolebljive odlučnosti. Počekavši dok otiđu nje¬ 
zini obični posjetioci, obrazloži on Svječinovoj u jed¬ 
nom srdačnom razgovoru svoju namjeru, da prijeđe 
u krilo svete katoličke Crkve, u koju ga zove sam 
Bog. On je dodao, da će sutra ujutro poći glasovitom 
propovijedniku isusovcu Ksaveriju Ravignan-u (1795 
do 1858), da će mu otvoriti svoje srce i tražiti od 
njega duhovnog savjeta, 

I tu se dogodi nešto potpuno neočekivano za kneza 
Ivana S. Gagarina, Svječina nije svojom vanjštinom 
pokazala nikakvih znakova radosti: ona je pratila 
njegovo izlaganje s mirnom Uzdrži jivosti, pače ga je 
višeput molila, da bude osobito oprezan u svojoj 
odluci. 

Ali srce Svječinjino bilo je naravno puno hvale 
Gospodinu. Ona se samo strašila odviše hitnih koraka 
kneza Ivana S, Gagarina. Njezina je opreznost išla 
još dalje: iste večeri ona se sastala s ocem Ravig- 
nan-om pa iga molila da, po mogućnosti, zaustavi hit¬ 


nju kneza Ivana S. Gagarina pri svrsi njegova zad¬ 
njeg i odlučnog koraka. 

Psihološka motivacija ovakve opreznosti postat će 
potpuno jasna iz vlastitih riječi Svječine, koje joj je 
diktirao osjećaj velike moralne odgovornosti za dušu 
njezina nećaka, 

»Nikada na svijetu«, tako je ona rekla — »ne bih 
htjela upletati se u posao Oca našega Nebeskog, ni¬ 
pošto ne želim biti srednji kolut na lancu između 
Boga i pobožne duše. To na me ne spada . ..« 

U svojoj dubokoj poniznosti Svječina je htjela, da 
učvrsti odluku kneza Ivana S. Gagarina ne riječju 
uvjerenja nego pobožnom molitvom vruće zahvalnosti 
Bogu, koji je pozvao k istinitoj svojoj vjeri jednu 
iskrenu dušu. 

U jednom od svojih pisama iz toga vremena Svje¬ 
čina ovako objašnjuje svoje ponašanje u pitanju pri¬ 
jelaza kneza Ivana S. Gagarina na katolicizam. 

»Treba u obraćenju potpuno prepustiti inicijativu 
Gospodinu Bogu. Samo Duh Sveti, i nitko drugi, 
stvara nove katolike i vodi ih na putu u krilo isti¬ 
nite Crkve«. 

Mi ćemo još više Ocijeniti poniznu opreznost Svje¬ 
činove, kad uzmemo u obzir, da se ona u svojoj duši 
duboko klanjala pred odlukom kneza Ivana S, Ga¬ 
garina. Ona je unaprijed vidjela svojim pronicavim 
pogledom njegovo veliko značenje, u osobi svog ne¬ 
ćaka naslućivala je veliku snagu za život katoli¬ 
cizma. Sada će se njezini odnosi prema S, Gagarinu 
promijeniti u nježno poštovanje i njezine nove nade. 
Ona očekuje od njega u religioznom poslu ostvarenje 
najsmjelijih svojih namjera. Ona osjeća neiskazanti 
radost radi ovog novog triumfa katoličke crkve. 

Sada je njezina gotovo majčina ljubav prema kne¬ 
zu Ivanu S. Gagarinu spojena s nacionalnim po- 

n°som mišlju, da novi borac za katoličku ideju dolazi 
iz daleke Rusije, njezine velike i omiljene otadžbine. 

živu" P ^ “ Uvjerava ° n ? e Žovoj vjernosti po- 
z^u Gospodnjem, to sve više raste njezinu sveto 

zadovo ’ t V ° P T a neĆakU " ° na neiskazano 

zadovoljstvo rad! vatrene vjere i nade, koje im sada 
postaju zajedničke, 

4. 

Je li bio svijestan knez Ivan S. Ga<arin velikog 
anaeen'a s v,ecine u djelu njegova obraćenja prema 
iiogu, u traženju istinite vjere? 

Da, on je toga bio duboko svijestan, pa zato i 
piše: 

rekao je ' >>1 )' uđi - Mi su neprijateljski 
raspoložen! prema katolicizmu, nju su optužili, da 

e je ona, Svjecina, prisilila da pređem na novu 
vjeru; ah to nije točno... 

»Nego to stoji, da je ona bila oruđe samoga Boga 

oruđe U m ° Ža °' braĆeil5 ’ a ’ i tako aajglavnije Njegovo 

»Pojava njezine uzvišene i čiste duše u Gospodinu 
zatun njezina nepokolebiva mirnoća i njena stalnost 

L2T Tr e t0 bila Za mene iedna od najboljih 
Božjih milosti na mom putu prema obraćenju.« 

»Pažljivo slušajući mišljenje Svječinove, koja je iz¬ 
ricala povodom raznovrsnih pitanja, bio sam uvijek 
iznenađen njezinom kršćanskom ljubavlju i njezinim 
kultom najčišće istine. 

»I ja sam razumio, da kroz nju govori pravi kato¬ 
licizam, koji je sama pravda i sama ljubav. 

»Ona je težila samo za Božjom istinom, pa je u 

ovo, njezinoj težnji i ležao veliki čar u druženju 
s njom .,’ 

Prošla je istom godina dana od vremena prijelaza 
kneza Ivana S, Gagarina na katolicizam, i on je 
stvorio novu odluku, da stupi u Isusovački red i da 
postane svećenik-isusovac. 

Spremni učiniti uslugu ruskoj vladi, jezici i zlobni 
glasnici pohitili su da obavijeste o tome Rusiju, ba¬ 
cajući zbog ove Gagarinove odluke kao i za prije¬ 
laz na katolicizam, svu krivnju na upliv Svječinove. 

Njoj su se prijetili strogom kaznom, i to konfiska¬ 
cije čitave imovine u Rusiji, radi toga što je nago¬ 
vorila carskog diplomatu da prijeđe na katolicizam, 
a poslije da stupi u isusovački red. 

I ovdje se još jednom pokazala uzvišenost njezine 
duše: sokolila je kneza Ivana S. Gaganjina da ga to 
ni malo ne uznemiruje i majčinom ga ljubavlju bla¬ 
goslovi na novom putu u službi Gospodnjoj. 

5. 

Tijesni dodir sa Svječinom i ovo sveto i veliko, što 
je primio knez Ivan S. Gagarin u svojoj duši kad je 
prešao na katolicizam i postao svećenik-isusovac, 
sve je to pomalo izliječilo njegovu duševnu ranu. 
Sve je to postepeno gasilo mučne uspomene o njego¬ 
voj kobnoj ulozi pri tragičnoj Puškinovoj pogibiji. 

Kao pravi kršćanin on je i dalje čuvao tajnu zlob¬ 
nog kneza Petra V. Dolgorukova, kao i svoju vlastitu 
tajnu. I u ovom pitanju, kao i u svakom drugom nje¬ 
gova nada bio je Gospodin. On je bio čvrsto uvjeren, 
da će prije ili kasnije Svevišnji dokazati njegovu pra¬ 
vednost i nevinost. 

Ali on za zemaljskog života nije dočekao ovoga 
sretnog dana. 

Bog je zauvijek zaklopio njegove umorne stare oči 
19. srpnja 1882. godine u Parizu. 

I nakon 45 godina pravda je pokazala svoje lice pa 
je znameniti katolički radnik, svećenik-isusovac knez 
van S. Gagarin bio potpuno lišen optužbe o sudje- 
ovanju pri pogibiji slavnog ruskog nacionalnog pjes- 
mka Aleksandra S. Puškina, od one optužbe, ko” ,'e 
teretila Gaganna za vrijeme čitavog njegova života. 


V. 

EPILOG. 

Odmah poslije smrti Puškina zbog rane, koju je 
dobio u dvoboju, ruski car Nikola I. dozvao je sebi 
sefa zandarma grofa Benkendorfa, koji je vršio duž¬ 
nost ministra državne policije. Car je naredio gene¬ 
ralu, da povede marljivu istragu o krivcima Puški- 
nove tragedije. 

Ovo je djelo spadalo na III. otsjek lične kancelarije 
Njegova Carskog Veličanstva. Ali s jedne strane ve- 
iki birokratski nemar, a s druge strane strah, da se 
ne spotakne o neke ruske velikodostojanstvenike, 
koji su bili stvarno upleteni u ovo djelo, sve je to 
učinilo, da je istraga bila s vremenom zapuštena. 

Takvo je stanje trajalo sve do 1917, godine. 

Istom nakon februarske revolucije bili su u Rusiji 
otvoreni ormari III-eg otsjeka Vlastite Kancelarije 
Njegova Veličanstva, pa je u jednom od njih bilo 
pronađeno anonimno pismo, uzrok Puškinove po¬ 
gibije. 

Ali i tu je prošlo deset godina, kad je konačno 
započela naučna analiza ovog kobnog rukopisa. 

Već u danima boljševizma, u srpnju 1927. godine, 
bilo je naređeno sudskomu ekspertu Aleksiju A.’ 
Saljkovu, najuglednijem ruskomu specijalisti za gra- 

fologiju, da detaljno analizira ono zagonetno anonim* 
no pismo, 

U toku čitavog kolovoza 1927, godine Aleksije A. 
Saljkov je marljivo proučavao i upoređivao rukopis 
anonimnog pisma s rukopisima drugih lica, koji su 
bili osumnjičeni u sastavljanju ovoga pisma. Rezultat 
ovog istraživanja izložio je Saljkov u opširnom »Pro¬ 
tokolu grafičke ekspertize anonimnog rukopisa. U 
rukopisima Gagarina sudski ekspert nije našao ništa 
zajedničkog s rukopisom anonimnog pisma. Što se 
tiče rukopisa kneza Petra V. Dolgorukova, ekspert 
Saljkov došao je do ovog zaključka: 

»Na osnovi detaljnog proučavanja rukopisa na 
paskvilnom pismu o Aleksandru S. Puškinu i pore- 
đenja tog rukopisa s obrascima originalnog rukopisa 
kneza Petra V. Dolgorukova u razno doba njegova 
života, ja, sudski ekspert Aleksije A. Saljkov, zaklju¬ 
čujem, da je paskvilno pismo o Aleksandru S. Puš- 
kinU, novembra mjeseca, godine 1836., ispisano ne¬ 
sumnjivo rukom kneza Petra V. Dolgorukova«. 

Na taj je način bila definitivno rasvijetljena tajna 
kobnog anonimnog pisma, koje je dovelo Puškina do 
smrtonosnog dvoboja. 

Gospodinu se Bogu svidjelo, da baš u ateističkoj i 
boljševičkoj Rusiji bude u potpunoj mjeri opravdan 
poslije 45 godina njegove smrti, od teške optužbe, 
koja ga teretila u toku čitavog života, veliki kato¬ 
lički isposnik, knez Ivan S. Gagarin, koji je sve svoje 
sna(e posvetio službi Svevišnjega, zadovoljavajući 
za tuđi grijeh. 

Zaista, neistraživi su putovi Božji. 

Sergije V. Štejn, profesor ' 

Sveta Hrvat ska 

O. Bernardin Škrivanić 

1. Dva Božja ugodnika. G. 1905. ode u 
Rim nas 50-tak hrvatskih proštenjara na beatifi- 
kaciju Marka Krizma Hrvata. Pokojni nas nadbiskup 
Posu ović povede u audijenciju Papi Piju X. Ko pri¬ 
biva sličnim audijencijama, mora ga se dojmiti čitav 
postupak pa bio i nevjernik. Meni se osobito usjekla 
u Pjamet ganutljiva slika. Nakon duga očekivanja 
stupi u dvoranu u bijelom ruhu Namjesnik Isusov, 
skroman starac blaga lica — prava opreka svega 
onog sjaja, što nas je okruživao. I taj starac nakon 
pozdrava zareda od jednoga do drugog kao pravi 
Pastir i svakom prozbori milu riječ. A kad dođe do 
čovjeka u kapucinskoj hailji, visoka, nemalo veli¬ 
čanstvena stasa i obličja, -duge prosijeđe brade, pri¬ 
hvati Papa za bradu, poljubi je i lane — Mia cara 
barba! Sastale su se ni prvi ni zadnji put dvije srodne 
duše, dva Božja ugodnika — Papa Pio X. i kapucin- 
ski provincijal o. Bernardin Škrivanić, Već se duže 
govori o beatifikaciji Pija X. A morala ibi se povesti 
riječ i o beatifikaciji o. Bemardina, jer je izaslužio. 

2. Mladovanje. U starom se Omišu nasmija 
sreća obrtniku Ivanu Škrivaniću i vjernoj mu ženi 
Josipi, jer im Bog dade 7. ožujka 1855. sina Nikolu. 
Darovit dječak svrši pučku školu u Omišu, a gimna¬ 
ziju i filosofiju u Priku. U Zadru položi privatno 
bogoslovske ispite. Zaređen 10. kolovoza 1877, reče 
mlladu misu na Vel. Gospu. Mlađomisnik postade 
upraviteljem župe u Koštanjima-, a poslije župnik u 
Kaštel Sućurcu, gdje je župnikovao 6 godina te sa¬ 
gradio lijepu crkvu i stekao ljubav svojih župljana i 
svega okoliša. Župljani su mu se bili nešto naljutili 

na vrijednog biskupa Kalodjeru i spremali mu de¬ 
monstracije. No don Niko umiri ljude, koji prirediše 
biskupu svečan doček. Uzorna je župnika čekala 
vedra budućnost. No dogodi mu se kao i sv. Tere- 
ziji. Sam mi je pričao, da je bio žestok pušač. Ali mu 
se jednom prikazale muke, što ga čekaju, ako ustraje. 
To ga potakne te se odreče nesamo pušenja, nego 
i svijeta i odluči poći u samostan. Dne 10, svibnja. 
1888. dođe don Niko na Rijeku i baš, kad je zvo¬ 
nilo na misu kod Gospe tr-satske, uđe don Niko u 
riječki samostan. 

3. Otac Bernardin. Dne 18. svibnja 1889- 
obuče don Niko redovnički habit i proizva se o. 
Bernardin. Svečane zavjete položi 21. V. 1893. Na¬ 
kon 7 godina postade riječkim gvardijanom, a 23. V. 
1901. provincijalom, a ostade provincijalom do 1918. 

Po radu i po zaprekama podsjeća O. Bernadin 
na sv. Tereziju i na Don Boska. 

Crkva Klarisa u Splitu, Sv. Križa na Sušaku, 
prekrasna crkva N, G, Lurdske na Rijeci, za koju 
je sabrao među hrvatskim katolicima preko 3 mi¬ 
lijuna lira, samostan i crkva na Poišanu — sve svje¬ 
doči o radu O. Bernairdina. Vodio je 4 proštenja u 
Lurd, 6 u Loreto, 3 u Padovu, pa u Rim, u Asiz i 
drugamo. Sin Asiškog Siromaha osnova na Rijeci 
gostinjac sv. Frane. 

4. Dva ognjišta. U Krku je, znano je, bis¬ 
kup Mahnić bio osnovao tiskaru Kuryktu, koja je 
tiskala znanstvena i pučka djela, pa izdanja Sta- 
roslav. akademije. Malo poslije osnova O. Bernardin 
na Rijeci tiskaru Miriam, koja je bila -drugo ognjište 
hrvatske katoličke prosvjete. U susjedstvu se našle 
dvije velike slične duše, koje su radile složno, ne bi 
li u hrvatskom narodu obnovile stari onaj hrvatski 

duh, čisti katolički duh, Mahnićev je Patmos bio 
malko izvan ruke, teško pristupačan i nezgodan za 
razašiljanje književnih djela. Zato je iMiriam uzela tis¬ 
kati i nabožna i znanstvena djela. Otac Bernardin 
pokrenu talijanski tjednik Quamero, pa Našu 
Gospu Lurdsku. Poslije i Hrvatska Straža ode iz 
Senja na Rijeku. A onda osvanuše i Riječke Novine. 
Samostan O. Bernardina postade neke rulke svra¬ 
tiste suradnika katoličkog pokreta. Ko se htio sastati 
s Mahnicem, morao ga je potražiti u »hotelu« 0. 
Bernardina, koji je pod svoj skromni krov i za svoj 
skromni stol primao sve od srca rado, Kapucinski 
samostan ostade žarko ognjište i onda, kad je ka¬ 
tolički pokret bio obuhvatio sve hrvatske krajeve. 
A 1915. otvori 0. Bernardin vrata svoje bogate 
knjižnice golemom broju svjetovnjaka, svećenika i 
redovnika, koji dođoše na poziv biskupa Mahnića, 
da vijećaju o sreći Hrvatske. Kad je Biskup pro¬ 
čitao svoju spomenicu, predah Bernardinu nacrt 
spomenice nasljedniku prestolja Karlu. Kasnije mi 
je povrati Bernardin veleći — Pokazao sam Don 
Frani, ali mi on race, da je Karlo mađarski gojenac, 
pa bi svaki nas mjesto jednoga žandara mogao dobiti 
dvojicu.. . Pod skromnim je redovničkim habitom 
kucalo živo hrvatsko srce. Ali široko srce kao i u 
njegova sv. oca Frane. 

5. Nolo ep isc opari. Pričao mi je pok. 
biskup Mahnić, da su mu u Rimu pokazali golemu 
hrpu spisa proti jednom našemu biskupskom kandi¬ 
datu, koji je pošto poto htio mitru. Bernardin je bio 
drugoga kova. Već je spomenuto, kako ga je cijenio 
i volio Papa Pio X, Kad je oboljela Papina sestra 
u samostanu sv. Marte u Rimu, zamoli Papa Ber¬ 
nardina, neka joj pruži posljednju utiehu. A kad je 
Bernardin zamolio sv. Oca, neka podijeli svoj bla- 

jgoslov njegovoj braći i svoj hrvatskoj pokrajini, reče 
mu Papa — Oče Bernardine, što Ti blagosloviš to 
je sv. Otac blagoslovio! Sam mi je Bernardin pričao, 
da mu je Pio X. nudio sofijsku nadbiskupiju, ali mu 
on odgovori napol šaljivo — Nolo episcopari! 

Laginja, Mahnić i Spinčić dođoše k njemu i po- 
nudiše mu tršćansku biskupiju, ali Bernardin otkloni. 
Poslije dođe deputacija iz Splita i opet mu ponudi 
biskupiju. Ali on reče — Meglio campanare! (bolje 
zvonar). Nije Bernardin prezirao biskupske časti, 
van se u svojoj skromnosti držao nedostojnim, a 
bojao se i velikoga tereta, što ga nosi ta čast. 

6 . D v o nožne hijene. Poznata je stara le¬ 
genda, kako je (ne varam li se) sv, Pahomij izliječio 
slijepo štene neke hijene, a ona mu iz zahvalnosti 
doniela ovčije runo. Ima zvjeradi gore od hijene. 
Otac se Bernardin često namjerio na takvo dvo¬ 
nožne hijene, pa i među redovnicima. Svjetski je rat 
prouzročio prevrat na sve strane pa i u samosta¬ 
nima, Kad je 1918, 0. Bernardin predao u druge 
ruke provincijalsku čast i službu, našle se nezado¬ 
voljnika s njegovim nasljednikom, koji su zahtjevali, 
da Bernardin okalja svoju starost bunom proti svome 
starješini. Prvaci su tih nezadovoljnika već bili izgu¬ 
bili vjeru i prirodno poštenje. I kad starac ne htjede 
nasjesti, graknuše na njega baš oni, kojima je izka- 
zao najviše dobra i ljubavi. Režali su na njega i sik- 
tali na sve strane, a on je ponosno i ponizno šutio. 
Često puta Čuh od njega sažalne riječi o njima, a 
nikad trpke ni žalne proti njima. — Više ga se kosnu 
nezahvalnost od rođene Rijeke, koju je on mogao 
zvati svojim gradom kao i Spasitelj Kafamaum. Ta 
radio je na Rijeci i za Rijeku preko 30 godina. Pri* 
vrijedio ie Rieci preko 10.000.000 lira. Prikupio je 
preko 20.000 svezaka ponajboljih djela za kapucin- 

s'ku knjižnicu. A Riječani najprije gadno oklevetaše 
njega i njegovu braću. G. 1920 D’ Anuncijevi arditi 
pokradoše iz crkve zlato Majke Božje, vrijedno 
100.000 lira, a poslije zapališe tiskaru i knjige, sve 
vrijedno preko 8,000.000 lira. Da konac ukrasi djelo, 
mletačka kap. provincija prisvoji riječki samostan, 
a bolestnog starca prognaše silom preko Rječine. 
Ne dadoše mu ni cigle knjige osim brevijara. Srećom 
vjerni njegov brat Špiro Jerkunica prenese iz sa¬ 
mostana mnogo crkvenog ruha. Dao mi je O, Ber- 
nardin Spomenicu, što je poslao Sv. Stolici i hrvat¬ 
skim biskupima u tim nepravdama. Samo mi je pri- 
kričao, da je za njega živa ne dajem na javu. Poslao 
sam je Dru V. Deželiću za arhiv Braće hrv. Zmaja. 
Svakako bi je bilo vrijedno oglasiti... 

7. U pojišanskom zatišju. Prognanika 
dovede njegova Majka, draga Gospo lurdska, u stari 
zavičaj, u pojišanski samostan. Ondje nađe starac 
mir među svojim starim prijateljima. Na Rijeci mu je 
bio duge godine vjerni drug blagi o. Anđeo, pa i 
rječki gvardijan. Priprosti br. Vid i radini br. Špiro, 
koji je držao tri ugla samostana riječkog, a poslije 
pojišanskoga, ostadoše vjerni o. Bemardinu do po¬ 
sljednjega daha. Kad prvom pohodiih dobrog o. 
Bernardina u Pojišanu, povede me on po Splitu i po 
Sobnu, uspesmo se i na Marjan, a u samostanu se 
naužih gledajući ono predvorje raja, gdje svijet nije 
mutio mir i ljubav. Na Vel. Gospu 1927. proslavi 
ondje o. Bernardin svoju zlatnu misu. Dašto nije on 
dangubio ni u Splitu. Čovjek stvoren za rad oboli 
od dokonice. Starac je radio, redio, popravljao, ispo¬ 
vijedao, propovijedao. Pritisla ga teška boljetica, 
koja ga prikovala uz postelju. G . 1932. na sv. Antu 
reče svoju zadnju sv. Misu, ali ne prestade se pri- 
češćivati, ispovijedati, poučavati. Njegove mi je 


posljednje časove opisao priprosto, ali do suza ga¬ 
nutljivo dobri prijatelj brat Špiro Jerkunica. Čuvam 
taj prikaz kao dragocjenu uspomenu, koju će trebati 
objaviti u većem životopisu o, Bernardina. Dne 
25, rujna 1932. dočekao je veselo sestricu smrt, koja 
ga je jamačno ponijela k njegovoj nebeskoj Majci. 
Još je bio živ, kad se njegova rodbina dogovorila da 
će ga ukopati u Omišu ili Sućurcu. Ali on digne 
ruke — Bože sačuvaj, Bože sačuvaj, među braćom 
sam živio, s braćom hoću biti i pokopan! A kad je 
ležao na odru, piše dragi br, Špiro, ljudi su bili bla¬ 
ženi, da ga se dotaknu ili poljube robu, križiće, kru¬ 
nice, medaljice itd. nosili, da ga se dotaknu. Da nije 
bilo pomlje, svega bi ga bili ogulili. Rezali su mu 
bradu, vlasi i što su mogli... Nad grobom mu reče 
preč. kanonik Ivanišević od srca i posve po istim — 
Vedrinom svoga uma, milinom svoga srca znao je 
osvojiti najveće duhove za svoje osnove .., Nije bilo 
poteškoće, koja bi ga mogla odvratiti od započeta 
djela, jer je duboko bio prožet, vjerom u Božju 
pomoć. Bio je apostol slave Marijine, svećenik mo¬ 
litve, akcije i kontemplacije, perfekcija ljudske radi¬ 
nosti ii svake kršć. kreposti .,. 

A liječnik dr F. Marušić napisa u suzama u ćeliji 
o, Bernardina — bio je Božji govornik, bojovnik i 
besjednik ... klasična duša s jakom erudicijom .,. 
Bio je umjetnik i pjesnik.., Ljepšeg, harmoničnijeg 
i nježnijeg ljudskog bića nisam u životu našao ... Sve 
to može potpisati svaki, tko je prijateljevao ili barem 
pobolje poznavao o, Bernardina. 

Odavno je već dr Marušić počeo prikupljivati 
gradivo za opširni životopis. Bilo bi doba, da svak 
pridonese svoj kamečak. A kad upoznamo toga 
Božjeg viteza, treba pregnuti, da i on dođe na naše 
oltare. Dr Fran Binički, 

Ideje i pokreti 

Evropsko jedinstvo 

Čovjek koji površno promatra razvoj svjetskih prilika, mo¬ 
gao se iznenaditi potresnim političkim dogođajima zadnjih 
dana.. U stvari smo još jedamput osjetili istinitost izreke da se 
oprečni ekstremi ipak dodiruju. 

Kolikogod se ruski komunizam razlikovao od njemačkog 
haoionalnog socijalizma, ipak im je zajedničko obilježje protu- 
kršćanska borba. Postavljeni i jedan i drugi na bazu grubog 
materijalizma, jedan je i drugi nijekao sve ono što je kršćan¬ 
stvo stvorilo na Zapadu. Jedan je i drugi nijekao dostojanstvo 
osobe i .podjarmi jivao je idolu zajednice, bilo klasne ili državne 

< ■ ' f i • .i*,'-'.,- . - , " ' ' 

ili rasne; jadati je i drugi uništavao prirodno pravo, izdižući 
fizičku-silu do norme morala; jedan i drugi, zadojen fatalnim 
đinamizmom, teži za uništavanjem drugih rasa ili druaih klasa; 
, U stvari to znači da se jedan i drugi udaljuje od kršćanske 
pvilizacije stvorene tla temeljima grčko-rlmske kulture. Ali se 
zato, jedan i drugi odcjepljuje od Zapada, kida jedinstvo s Evro¬ 
pom, stvara' hovti, evropskoj civilizaciji oprečnu, kulturu. 

Iako se evropski narodi međusobno razilaze, iako među 
njima postoje divergencije i oprečnosti, ipak se mora kazati da 
na dnu evropske duše postoje neki elementi koji čine jednu 
cjelinu. Ta zajednica nije uvijek bila tako jasno naglašena i 
sačuvana, ona je tijekom renesanse i naročito reformacije već 
U, svojim temeljima bila pođrmana, ali se je ipak sačuvala i 
uzdržala. - ' "■ 

Tri elementa' sačinjavaju tu evropsku civilizaciju; grčka 
znanost, rimska nauka 1 kršćanski moral. Te tri komponente 
daju nam definiciju čovjeka koji je vezan uz evropsku kulturu, 
a kojom se razlikuje od ostalih naroda. Grčka nauka je Evropi 
fiksirala zakone opažanja i prirodnih nauka; rimska nauka je 
formulirala zakone socijalne stabilnosti i političke vlasti; a 
kršćanska nauka je izdigla krepost nad užitkom i individualnim 
probitkom. Kršćanski idealizam, oboružan grčkim duhom a 
oslonjen na rimskom pravu, malo pomalo jel formirao evropski 
duh, stvarajući tako onu kulturu, koja se svojom snagom i na¬ 
metnula cijelom Zapadu. Ako se tome nadoda tendencija kojom 
kršćanstvo teži za sveopćom misijom, osvajajući, dakako duhov¬ 
nim vrednotama, rase svih krajeva, onda će nam još jasnije 

otskočiti solidarnost i kompaktnost evropskog duha ib evropske 
civilizacije. Ova je solidarnost bila uvijek u pogibl kad se je¬ 
dan od ta tri elementa postavio u oprečnost drugome. Kad je, 
za vrijeme renesanse čovjek naglašavao nespojivost ili. čak 
oprečnost nauke od religioznog duha; kad je renesansna umjet 
nost u nekim pojedinačnim slučajevima stavila .umjetnost: u, 
oprečnost s religijom, tada se . počela drmati . ova solidarnost u, 
jedinstvo Evrope. To je bilo pogotovu tada kad je materijali¬ 
stička politika nijekala ili uništavala rimsko pravo, postavivši, 
na njezino mjesto racionalnu korist pojedinačnog naroda. Od, 
časa kad je evropljanin partikularističkim interesima jednoga, 
naroda žrtvovao sveopće ideale evropske zajedničke tradicije,, 
od tada svijet više nije gledao, u Evropi pretstavnika jedne je¬ 
dinstvene civilizacije. Od tada je nastao razdor i cijepanje. 

Međutim, kršćanski idealizam, najveći i možemo kazati je- 
dini čuvar evropskih vrednota, znao je u pojedinim kritičkim 
momentima suzbiti ovo kidanje evropskog duha. Asimilirajući 
grčko-rimsku kulturu, kršćanstvo je stvarno postalo pretstav- 
nik i nosilac nadasve duhovne i sveljudske evropske civilizacije 
pa je narode, koji su ostali uz njezino nadnaravno učiteljstvo, 
mogla sačuvati od katastrofe kidanja evropskog duha i evrop¬ 
ske civilizacija. 

Taj blagotvorni utjecaj nije se nažalost mogao ostvariti mti 
u protestantskoj Njemačkoj niti pravoslavnoj Rusiji. I jedna 
se i druga bunila protiv rimskog duha, nijekala rimsko pravo 
i na mjesto općenite objektivne nauke pripustila se subjektivi- 
„mu ograničenom partikularizmom tla i rase. »Poslije najveće 
naše nacionalne nesreće«, piše Otto Flake, »poslije Reformacije, 
tog .nadasve nesavršenog djela, mi Nijemci nismo znali na čemu 
da se oslonimo u prošlosti... Za nas nema pogleda natrag, mi 
moramo da idemo Nepoznatome.« 

Porušivši uglavnom najvažnije intelektualno-moralne vred¬ 
note koje je zapadna sredovječna civilizacija s tolikim naporom 
bila stekla, Reformadja je ostavila čovjeka prazna, lišila ga 
vitalnih principa koji su mogli čovjeka odgojiti. Protestirajući 
protiv Rima, Reformacija je rušila sve ono na čemu je bila 
izgrađena katolička civilizacija, pa je tako morala stvarati no¬ 
voga čovjeka i nove vrednote. Smatrajući da sve zlo dolazi od 
»rimskog zloduha«, tvrdila je sa Herderom da su »Latini doni¬ 
jeli svijetu neku rušilačku moć«. 

Zato je odavna Njemačka htjela obračunati sa zapadnom 
kulturom i obraćala se prema Istoku. Suvremeni njemački mi¬ 
slilac R. Curtius je poslije rata pisao: »Mlada Njemačka okreće 
leđa Zapadu i gleda prama Istoku. Uistinu, to je nadasve deci- 
zivan momenat. U njemačkom duhu je uvijek bila potreba da 
crpi snagu izvan sebe i da se oplodi tuđim elementima, koji 
odgovaraju njegovoj naravi. Ali ondje gdje se taj duh pokazuje 
nadasve svjež i gdje je slobodan od svakog senilnog i pretjeranog 
nacionalizma, taj se duh obraća Rusiji i još dalje Indiji i Kini.« 
To je još jasnije izrazio Thomas Mann ovim riječima: »Za vri¬ 
jeme rata kao i poslije rata mi smo se stakvom žestinom okre¬ 
nuli prema Dostojevskom Istoku da smo s odobravanjem pozdra¬ 
vili frazu nekog Francuza koji nam je doviknuo da je njemačka 
duša u biti svojoj azijatska.« 

Možda bi nam ove refleksije mogle rastumačiti duboko zna¬ 
čenje zadnjih političkih događaja. Ko zna što će se dogoditi za 
vrijeme dok ovi retci izađu na javu, jer se danas sve tako brzo 
odvija i mijenja, ali se čini da se nalazimo pred teškim danima 
kad dvije sile dolaze do osviješćenja svojih dodirnih točaka, 
koje ih spajaju u zajedničkom svom neprijatelju. Sto će biti 
i što možemo očekivati od tog približavanja to je također teško 
kazati. Ali se ne možemo oteti bojazni da se ne ispune riječi 
koje je već god. 1923 napisao Sarraut a koje glase: »Graničeći 
s muslimanima Turske, Male Azije, Perzije i Afganistana, gra¬ 
ničeći također s Inđijoin Mongolijom, Tibetom i Kinom, So¬ 
vjetska Rusija, poslije neuspjelog napada na Evropu, povukla 
se u Aziju, gdje se sprema na novu navalu protiv Evrope: na¬ 
valu azijskog svijeta.« 

Ne dozvoljavajući istinitost ovih proročkih riječi, gojimo 
nadu da će se ove dvije zemlje ipak konačno smiriti, oslobo¬ 
divši se nekulturne pretjeranosti u kojoj se nalaze. Poučeni 
historijom, vjerujemo da je ovo samo prijelazna faza, preko 
koje su prešli i ostali zapadni narodi i, nakon kratke krize, 
opet se uskladili u sklop evropske civilizacije. U tom pogledu 
su nadasve poučne riječi koje je nedavno napisao španjolski 
mislilac Madariaga: »Ne zaboravimo da je Španjolska, Engleza 
i Francuska poslije nacionalnog ujedinjenja, krajem XV vijeka, 
bila totalitaristička. Italija i Njemačka nacionalno ujedinjene 
god. 1870, totalitaristička je danas. Hitler i Mussolini, mjesto da 
budu ljudi XXXI vijeka, oni pripadaju XVI vijeku. Protužidov- 
ske težnje Hitlera suvremene su onima Filipa. II.« 


Po tome bi se ovo previranje moglo konačno smiriti pa bi 
opet Evropa, oslobodivši se idola rase, klase i pretjeranog na¬ 
cionalizma, mogla naći svoje jedinstvo. Pitanje je samo, da li 
ove zemlje imadu dovoljno nutarnje duhovne snage za svlada 
nje svoje nacionalne krize? Drugim riječima da li je evropski 
duh dovoljno utjecao i dovoljno odgojio ove narode, da bi mogli 
s vremenom kod ostalih evropskih civiliziranih naroda vidjeti 
sličnost svoga duha? Kod katoličkih naroda ta se kriza, kako se 
čini, odvija povoljno i sretno. Da li će protestantizam Njemačkoj 
ili pravoslavlje Rusiji dati jednake snage da se opet pridignu 
ove dvije zemlje i ponovno povrate starim tradicijama evropske 
civilizacije? 

H. Bošković. 


Putevi Rusije i Njemačke 

Ne namjeravam ovim retcima dati ocjenu moralno-religioz- 
r.og značaja posljedica zbliženja savremene Rusije s Njemačkom. 
To će, vjerojatno, na vrijeme učiniti naša katolička štampa, i 
to mnogo uvjerljivije i temeljitije, nego bih to mogao ovdje 
učiniti. Moj je zadatak kud i kamo skromniji. Htio bih u leti¬ 
mičnom prikazu ocrtati uzajamne odnose ovih dviju zemalja u 
prošlosti, a zatim oprezno iznijeti nekoliko ličnih prognoza za 
budućnost, zaustavivši pažnju na budućoj sudbini ruskog i nje¬ 
mačkog atejizma, koji tako opasno ugrožava istinito reli¬ 
giozni svijet. 

I. 

Rusija i Njemačka 

Zadnje sedmice evropskih političkih dogođaja stavile su nas 
pred činjenicu velike i neočekivane važnosti. Rusija je sklopila 
s Njemačkom jedan tijesni savez i tako aktivno izašla na široko 
svjetsko pozorište, poslije mnogogodišnje izoliranosti. 

Ne možemo šutke mimoići ovaj krupni i značajni događaj, 
pak ćemo ovdje pokušati osvijetliti njegovu povijesničko-poli- 
tičku stranu, da zatim obrazložimo njegov suvremeni značaj. 

Veze Rusije s Njemačkom u prošlosti - : > T 

Početak odnosa između Rusije ! Njemačke, seže još u Kijevski 
period, ruskp , ppyijes,U ,(IX.^XIII. , ot.J., Ali tada ovo zbližavanje,, 
nije imalo niti redovitog, a ni planskog karaktera: ono ,se F 
uglavnom odnosilo na trgovinske veze i bilo, je, ; tako reći, u' 
znatnoj .mjeri samo slučajno. 

Naprotiv, u doba Moskovskih careva (XIV.—XVII. st.), ruskog 
njemačke veze dobivaju već tijesni i stalni karakter. Dolazak 
Nijemaca u Rusiju jest obična pojava. U Rusiji niču njemačke 
kolonije, a u Moskvi, ruskoj prijestolnici, postoji čak. i centar, 
njemačkog naselja, koji ima specijalni naziv »Njemeckaja slo-, 
boda« (»Njemačko predgrađe«), 

Nijemci su već u ovoj periodi vršili ulogu učitelja i nastav¬ 
nika ruskog naroda, a osobito u oblastima raznovrsnih radnja i 
zanata. Štoviše, na području čistog, apstraktnog znanja, ukoliko 
je ono bilo. tad pristupačno Rusiji, uloga Nijemaca kao vodiča-, 
bila je velika. 

Reformatorska epoha ruskog cara Petra Velikoga (1682 -1725) 
gledom na ovaj problem, nije donijela ništa osobito i značajno’ 
novo: ona je pače ukrijepila i potcrtala ulogu Nijemaca kao 
odgojitelja ruske preporođene javnosti. 

Kako je i očekivati: centar prosvjetne djelatnosti Nijemaca 
u Rusiji bila je ruska Akademija Znanosti, koje je osoblje car 
Petar Veliki sastavio od znatnog broja njemačkih naučenjaka. 
Među njima sretamo ugledne predstavnike i stručnjake filo- 
zofije, povijesti i niza točnih i primijenjenih nauka. 

Ovaj je utjecaj njemačke znanosti ostao netaknut do prve 
polovice XVIII. vijeka. U drugoj poloviti ovog stoljeća počeo 
se s njime takmičiti francuski utjecaj. 

Njemačka filozofija u Rusiji 

Ali u početku XIX, vijeka započelo je djelovanje jednoga 
novog prosvjetnog faktora njemačkog utjecaja: njemačka filo¬ 
zofija, stala je neodoljivo i snažno utjecati na ruske umove. 

U prvoj polovici XIX. stoljeća možemo označiti pravac 
njemačkog filozofskog upliva u Rusiji kao liniju, koja se 
postepeno diže. Ona je započela od Kanta (1724.-1804.), poslije 
je bila produžena Schelling-om (1775.-1854.) i doživjela svoju 
kulminaciju u učenju Hegel-a (1770.-1831.), koji nakon toga niz 
đe-cemja postaje gospodar ruskih duša. < . 

Poslije ne dugog prekida, talas njemačkog filozofskog utje¬ 
caja ponovno se podignuo visoko, osobito u 1870-tim godinama. 
Tada, između drugih ' njemačkih mislilaca slovili su osobitom 
popularnošću u Rusiji: Schopenhauer (1788.-1860.), Hartmann 
(1842.-1906.) i napokon Friedrich Nietzsche (1844.-1900.), a i ne 
govoreći o pretstavnicima njemačke materijalističke filozofije, 

koja je tako obilato hranila rusku revolucionarnu misao. 

Tako se razvijao njemački utjecaj u ruskoj javnosti. Ali nije 
bio on manje snažan u vladajućim ruskim krugovima. 

Rusko-njemački dinastički rodbinski odnosi 

Njemački upliv u prošlosti. Rusije u velikoj je mjeri bio 
podržavan dinastičko-rodbinskim odnosima, koji su čvrsto po¬ 
vezivali ruske i njemačke vladajuće kuće. 

Počevši od carice Ane Ivanovne, zatim preko cara Petra III.. 
sve do carice Katarine II. (1762.-1796.), koja je bila rođena nje¬ 
mačka princesa Anhalt-Zerbstka sačuvala se u ruskoj carskoj 
kući besprekidna rodbinska tradicija: dovoljno se sjetiti, da su 
žene ruskih careva Pavla I.-og (1796.-1801.), Aleksandrra I.-og 
( 1801 .- 1825 .), Nikole I.-og (1825.-1855.), Aleksandra II.-og (1855. 
do 1881.) i Nikole II. (1894.-1917.) bile sve njemačke princese. 

Uzevši sve ovo u obzir ne ćemo se mnogo čuditi, odakle ovaj 
moćni njemački upliv, koji je eto bio prevladao u dvorskim i 
birokratskim krugovima Rusije sve do revolucije. 

Usput, ne mogu, radi uvjerljivog momenta prijeći preko citata 
jedne karakteristične historijske anegdote. Čuveni i poznati 
ruski velikođostojanstvenik i vrlo oštroumni knez Menšikov, u 
nekom državnom poslu, zaslužio je osobitu hamost ruskog cara 
Nikole I.-og, koji ga je veoma volio. Car ga zapita: »Reci mi, 
čime bi te mogao nagraditi?« — »Vaše Carsko Veličanstvo* 
Tražim samo jedno odlikovanje* učinite mene Nijemcem«, — 
slijedio je dosjetljivi odgovor kneza Menšikova, koji je vidio 
v. ovom ponijemčenju najbolju carsku milost. 

Ali nijesu samo Rusi očekivali dobre rezultate od svoje 
blizine s Nijemcima. Jednako su držali i'mnogi Nijemci. Poznata 
je znamenita krilatica njpemačkog gvozdenog kancelara kneza 
Bismarck-a (1815.-1898.) o tome, da zajednička sreća Njemačke 
i Rusije ovisi o stalnom i tijesnom savezu među njima. 

Prekid rusko-njemačke tradicije 

Ovu su njemačko-rusku prijateljsku tradiciju prekinuli dva 
zadnja cara iz dinastije Romanova: ustrajni »rusifikator. car 
Aleksandar III. (1881.-1894.) i njegov sin i nasljednik car 
Nikola II.. koji su otvorili novi put zbliženja monarhističke 
Rusije s demokratskom Francuskom i sklopili, kao protutežu 
Njemačkoj, francusko-ruski savez. 

Zbog čudnovate igre historijskih događaja, suvremena Rusija 
(koja se jos nije odrekla svojih komunističkih pristranosti), 
stupila je u našim sudbonosnim danima na stazu produljenja 
stare njemačko-ruske prijateljske tradicije, koja je bila tako 
sigurno i jako usvojena od strane monarhističke Rusije. 

Kamo bi mogao udariti ovaj ruski korak u bliskoj budućnosti? 
O tome neka mi bude dozvoljeno iznijeti nekoliko skromnih 
pretpostavki. 

II. 

Izlaz Rnsije iz stanja izoliranosti 

Pred pitanjem o eventualnim budućim putovima Rusije, 
moramo stalno imati na pameti jednu veoma značajnu okolnost- 
Stvar je u tome, da je Rusija u zadnjoj četvrti stoljeća bila 
gotovo izolirana od Zapadnog svijeta. Ovu izoliranost stvara 
isprva djelomično svjetski rat (1914.-1918.), a poslije epoha ne¬ 
ograničene boljševičke vladavine (1918.-1939.): u ovim godinama 
Rusija je bila u velikoj mjeri osamljena. 

Potpuno je razumljivo, da u ovakovoj atmos.eri izuzetnosti 
sv, socijalni procesi u Rusiji dobivaju veoma zaoštreni, a po¬ 
katkad i veoma grubi karakter. 

Sada je jasno, da je ovoj izoliranosti Rusije došao kraj: ona 
je istupila na arenu svjetskih dogođaja, a ovaj izlaz obavljen je 
pod egidom Njemačke. 

Posljedice zajedničkog života Rusije s Njemačkom 

Poradi sklopljenih saveza i drugih povjesničko-političkih 
okolnosti, Rusija će biti primorana živjeti neko vrijem u poli¬ 
tičkoj zajednici s Njemačkom. Nije potrebna zato biti prorok 
pak sigurno utvrditi, da ovakvo zajedničko življenje, kao 
uostalom i svaka zajednica ne može biti bez uzajamnog upliva 
na nacionalni karakter i jedne i druge zemlje. 

Vjerojatno je, da će nacionalni karakter Rusije, koji je već 
očeličen i osnažen u surovoj borbi za svoj postanak pod boljše¬ 
vičkom vladavinom, još dobiti na svojoj čvrstoći pod utjecajem 
Njemačke. Možemo očekivati, da će ovaj ruski karakter po¬ 
zajmiti od Njemačke još i konstruktivnu praktičnost, koja 
odlikuje karakter njemačkog naroda. 

S druge strane, mislim, da nije isključena mogućnost, da i 
Njemačka ne će ostati daleko od upliva onog mističkog idea¬ 
lizma, koji se još nije umirio u ruskoj duši, bez obzira na sve 
utopističke eksperimente komunističkog uređenja i na žestoku 
ateističku borbu. 

A sada dolazimo na pitanje, koje nas osobito interesira: 
buduća sudbina ateizma i u Rusiji, i u Njemačkoj. 

Sudbina rusko-njemačkog ateizma 

Ostavivši po strani druge faktore postanka borbenog ateizma 
u Njemačkoj, naglasit ću sada samo ova dva faktora: 

Bez obzira na svoju kratkotrtajnost, komunistički eksperi- 
menat u Njemačkoj morao je ostaviti svoje negativne tragove. 
Komunistička infekcija morala se odraziti u njemačkoj nacio¬ 
nalnoj potsvijesti, nakalamivši joj mladice destruktivnog ateizma. 

S druge strane fanatični judofobeizam u Njemačkoj, koji se 
pojavio kao reakcija na komunistički eksperimenat, počeo je 
ustrajno hraniti svojim sokovima njemački ateizam, koji je 
dobio u zanosu borbe protiv židovstva, u velikoj mjeri surove 
i pokatkad i nečovječne forme. 

Sudbina ateizma u Rusiji općenito je poznata: radi toga se 
na tome ni ne zaustavljam. S jedne strane ruska privrženost 
prema slovu marksizma, koja je dosegla granice apsurdnosti, 
s druge strane fanatična boljševička hazardnost, — sve je to 
pogodovalo trajnosti ateističkog eksperimenta u Rusiji. 

Tako je bilo u Njemačkoj i u Rusiji. Ali da li će biti tako u 
buduće? 

Nacionalizam i ateizam 

Ne smijemo zaboraviti, da za svaku ideju dolazi i proiazi 
njezino vrijeme. Također čovječje ideje kako i čovječje odijelo, 
ima svoj period mode. I kad neka ideja izlazi iz mode, nikakva 
je snaga ne može niti povratiti, a niti preporoditi na život. 

: da U naŠlm danima prisustvujemo propadanju bolj- 
ni , , . eJe; S8m0 i Jedan komunistički eksperimenat u Spa- 

čas, k J ’^ Ua “ 0 U ° V ° m PraVCU ' Clni se - ^ živimo u 
času, kada boljševizam zalazi u prošlost 

p 0si ’ m to S a ' mo @ u misliti, da će s Božjom pomoću, dvije zemlje- 
S1Ja 1 NjGmačka ’ sna e° m zdravih sokova svoga narodnog 
organizma, sanirati kužnu zarazu borbenog ateizma, kojom ih 
3e otrovao boljševizam. 

.. Zaista: ova j borbeni ateizam psihološki je morao biti inten- 
zivan u vrijeme žestokog rata - u Njemačkoj sa židovstvom, a 
u Rusiji s istinitim ili okrivljenim neprijateljima boljševizma; 

, Pn izlasku ovlh država - Njemačke i Rusije - na široku 
svjetsku arenu, njihove ateističke tendencije neminovno će ma- 
laksavati sa nesavladljive logike historijskih događaja i na¬ 
pokon potpuno iščeznuti. 

Svagda i svuda, — bilo u Njemačkoj, bilo u Rusiji, — po¬ 
bjednički rat nosi sa sobom i pobjedu nacionalnih ideala. 

Dodir s katolicizmom 

Skorašnji izlaz na široku svjetsku pozornicu, poslije četvrtine 
stoljeća usamljenog života, imat će osobito važni značaj za 
Rusiju Dopustimo, da će u prvo vrijeme ono biti u tijesnom 
prijateljstvu s Njemačkom i, možda, pod nevidljivim i nehotičnim 
uplivom protestantskih ideja. Na to je ona već davno na¬ 
vikla: u prošlim vremenima od rada Petra Velikog i preko 
Smodalnih sfera od njega zamišljenih kao i od ober-prokuratora, 
koji su bili odgojeni u duhu strogog birokratskog formalizma, 
rpjela je Rusija od ovog idejno nametka i slabio njezin nacio¬ 
nalni organizam i jecala religiozna ruska duša. 

Ali Zapad nije samo njemački i protestantski. Izašavši na 
Zapad, Rusija će se neminovno susresti s katolicizmom, koji je 
ne samo organizacijski jak, nego i blagoslovljen od samog Go*- 
spodma Boga. Došavši s njim u dodir, u potpuno slobodnim 
prilikama evropske stvarnosti, Rusija se ne će moći ukloniti 
njegovom pobjedničkom utjecaju. . . 

Tada će, naime, morati progovoriti ođazivne žice mistične 
sustme ruske duše. 

™ a ’ ne Ce 11 se ’ možda ’ velika ideja ujedinjenja Crkava 
Katoličke i Pravoslavne osnažiti i uroditi odavno željenim 
Plodom. Jer, konačno to i ne može biti u stanju inertnog, ne¬ 
pomičnog boravka Rusije na svojoj otadžbini, nego u procesu 
njezine aktivne ekspanzije na Zapad. 

Zaključak 

»Slušaj: »Rusj idet« ... t. j. »Slušaj: dolazi Rusija«, — tako 
je viknuo nekad oduševljeno i zanosno neki stari ruski pisac. 
»Slušaj: dolazi Rusija«, ponovit ćemo i mi za njim u našim 
sudbonosnim danima. 

To znači, da dolazi, primičući se Zapadu, ne samo Rusija 
komunističke, boljševičke vlade Staljina i Mblptova, nego čitava 
i pri tome nacionalna Rusija. Ovo je Rusija, u kojoj, bez obzira 
na zvanički ateizam, još nije ugasilo svijetlo njezine vjere. Ovo 
je Rusija, koja je nadčovječanskim patnjama osigurala sebi 
bolju budućnost. 

Svijeća vjere, kao i prije, plamti u srcu Rusije, i ta svijeća 
dolazi sada na Zapad. Vjerujem, da će se ova tajna svijeća ras¬ 
paliti još snažnijim ognjem i to od plamena Majke Crkve— 
Svete Crkve Katoličke i koja će osvijetliti još nevidljivom svjet¬ 
lošću i Zapadni i Istočni svijet. 

Sergije V. Stejn, profesor. 


Dani pučke teologije 

Pariška društva organizacije »Kršćanstvo« organizirali su ove 
godine četiri puta »Dane molitve i poučavanja«, što zaslužuje, 
da bude poznato čitaocima »Duhovnog života«. Taj pothvat svje¬ 
doči, koliku važnost davaju danas katolici ovim vjerskim pita¬ 
njima, za koje se još pred nekoliko godina mislilo, da premašuju 
njihove sile, i da su izvan njihova zanimanja. 

Sadržaj, koji je tu bio zahvaćen, zaista, spada u puninu 
duhovnog života. No, što je vrlo interesantno i značajno, tu se 
pije radilo nekim sistematskim redom, nego su bila vrlo razli¬ 
čita pitanja. Glavno je bilo pitanje o presv. Trojstvu, a govorilo 
se također s velikim uspjehom i o sv. Euharistiji, o Bibliji,, o 
sakramentu ženidbe itd. 

■ Nekima se činilo, da bi bilo zgodnije, da se išlo nekim redom, 
i da se je jedno pitanje malo više obrađivalo, no priređivači su 
držali, da je prva stvar u poznavanju katolicizma jedan skupni 
pogled — Kad posjetimo, na pr., neku katedralu, nastojima da 
uočimo najprije zaokruženi pregled konstrukcije, ne zaustav¬ 
ljamo se na detalju kapitela ili prozora. 


Ono što se htjelo pokazati, nije bilo toliko baš dubina ovog 
ili onog teološkog pitanja, nego divota i veličajna raznoličnost 
bogatstva našeg kršćanstva. 

Osim toga je bila nakana u tim »Danima« u vjernicima pro- 
buditi želju za čitanjem sv. Pisma, Staroga i Novoga Zavjeta, 
kao također i dati upute, koje će upotrijebiti u tom radu. — 
Htjeli su zatim upozoriti puibliku, da ako su u tim danima 
dosta toga razumjeli, još ipak ostaje mnogo toga naučiti, i tako 
potaknuti vjernike da proširuju i produbljuju svoje vjer¬ 
sko znanje. 

Vrlo je važan i način, kako su se održavala predavanja. U 
isti dan održavala su se različita predavanja na različitim mje¬ 
stima. Ovaj način ima dvije dobre strane: s jedne strane sluša¬ 
telji odabiru ono, što ih više zanima, a s druge strane na poje¬ 
dinom predavanju bit će manje slušalaca, pa će stoga biti 
laganija rasprava i izmjena misli. 

Napokon treba istaknuti i to, da ono tri stotine ljudi, koji 
su pohađali te dane, nisu pokazivali neko ukočeno držanje. Oni 
su htjeli oživjeti svoju vjeru, znali su, da je kršćanstvo veselje 
i radost. Ovakove lijepe priredbe mogle bi se organizirati i u 
našim stranama. Mi moramo da temeljimo svoju duhovnost na 
principima svete vjere. Sto vjernici budu bolje upoznavali kato¬ 
ličke dogme, to će ih više uzljubiti, i to će prema njima 
spremnije živjeti. M 7 


Književnost 

Dr. Vihm Keilbach: Uvod u psihologiju religije, knj ižnica 
»Života« niz III. knj. I. Zagreb 1939. broš. 30 Din. — Veoma je 
pohvalno što imamo na našem jeziku jedan poduži prikaz o psi¬ 
hologiji religije. Ne samo to već imamo u ovom »Uvodu«, koji 
je osobito preporučio u uvodnoj riječi čuveni stručnjak na ovom 
polju prof. dr. Wunđerle, savjesno skupljenu obilnu literaturu, 
koja može da dobro dođe svima omima koji se specijalno bave 
ovom mladom naukom. U ovom prvom dijelu pisac nam razlaže 
metode, kojima su se psiholozi služili pri promatranju i istra¬ 
živanju religioznih pojava i fakata. Stil je jasan, ali kašto, čini 
se, smeta mu terminologija novog predmeta. Dobro je što pisac 
ne prisvaja jednu metodu već prema predmetu odobrava i iza¬ 
bere sad ovu sad onu ističući pri tome manjkavosti raznih me¬ 
toda, koje ne bi bilo zgodno tu i tamo pr imjeni ti 



A. Schoo: Da« Kind als Aufgabe, F. Schoningh, Padeborn. 

1938., broš. 1.20 RM. — Laki, i razumljivi stil ove knjižice može 
da dobro dođe svima onima, koji se bave sa odgojem mladeži a 
osobito roditeljima. Tu iskusni prof. pedagogike daje u vrlo sa¬ 
žetoj formi među ostalim pouke kako da se steče i sačuva auk- 
toritet, kakva treba da bude ljubav uzgojitelja, na što treba da 
pazi kad kazni ili kad nagrađuje, što ima da čini sa nekim oso¬ 
bitim dječjim tipovima. 

O. Ante dr. Crnica: Naša Gospa od Zdravlja i Njezina slava. 

Kritički prikaz štovanja čudotvorne Gospe od Zdravlja, Njezina 
svetišta i samostana u Splitu na Dobromu, bogosl. bibliot. knj. 

2., Kačić, Šibenik 1939., broš. 85 Din. — Nakon 10-godišnjeg na¬ 
pornog rada daje javnosti osobito svim štovateljima Gospe od 
Zdravlja ovo opsežno djelo popraćeno sa mnogo slika poznati 
hrv. radnik o. Crnica. Čitalac upoznaje svu historiju svetišta 
na Dobrome, koju počinju bosanski franjevci, koji pred Turci¬ 
ma pobjegoše u Split, osobito se je počela širiti pobožnost Gospi 
od Zdravlja kada je njezina slika, koju je iz Italije donio pje¬ 
snik o. Grabovac, oslobodila grad Split od kuge. Tijesno je uz 
povijest svetišta povezana i povijest samostana na Dobrome pa 
tako dolaze do izražaja mnogi zaslužni oci franjevci, što je opet 
jedan dragocjeni prilog za franj. povijest. 

Frane. Ter. Haar, C. SS. R: Casus conscientiae, 2. izd. 2 vol. 
Marietti, Taurini-Romae, 1939., broš. 24 Lit. — Ovo će djelo doći 
ne samo dobro ispovjednicima i župnicima nego također i pro¬ 
povjednicima. A to je stoga što ovo nijesu oni obični »casus 
conscientiae«, koji obuhvativši cijelu moralku sadrže dosta toga 
što u praktičnom životu, ako dolazi, to vrlo rijetko dolazi. Pisac 
je napisao ova dva vol. imajući u vidu praktične slučajeve i 
s obzirom na današnje moderno doba. Zato 1. vol. raspravlja o 
glavnim prigodama grijeha, gdje se među ostalim osvrće na 
moralnost plesa, kazališta, kina, mode i radia; ne manje je važan 
2 vol ovog djela koji raspravlja o glavnim manama našeg doba 
gdje se svojem aktuelnošću ističu članci o mladenačkom i brač¬ 
nom životu. Tako se nadamo, da će ovo aktuelno djelo naići 
opet na dobar prijem i biti po treći put izdano. H. A. 

Dr. Margareta Czaba: Njezino Proljeće. Naklada »Spes« Za¬ 
greb, Martićeva 7. broš. Din 15. - Knjiga je napisana veoma 
zgodnim stilom za one kojima je u prvom redu namijenjena. 
Stil je naime, lagan, misli su otvorene ali otmjeno izražene. Tu 
se sažeto nalaze svi savjeti i pouke, koje su mladom ženskom 

naraštaju potrebite.- Gdje se nije mogla upuštati u pojedinosti, 
tu spisateljica upućuje, kako se nastala pitanja ili poteškoće 
mogu rješiti drugim putem. Sprema (spisateljica je liječnik i 
praktičnog je katoličkog života), sažeta svestranost, bistrina, la- _ 
koća stila, srodnost mentalieta- radi istovjetnosti spola, živo ra¬ 
zumijevanje pitanja i doživljaja o kojima govori, te baš zato i 
blizina duše i toplina osjećaja sa čitateljicama, kojima govori, 
jesu najbolja reklama i najpouzdaniji uvjet Za Uspjeh. D. 

Dr. Franjo Sanc D. I.: Providnost Božja, knjižnica »Života« 
niz III. knj. II. Zagreb 1939. - U današnjim vremenima kada, 

čini se, ide sve naopako ne mogu da nam bolje dođu nego 

knjige ovog ili sličnog sadržaja. Tako o. Sanc shvaćajući ozbiljno 
ovu uskomešanu borbu duhova, hoće da upozori da tu ipak 
vlada i bdije neka sila — Providnost Božja; a sve one teške 
probleme koje uključuje ta Providnost Božja nastoji da sto 
botije obradi. Ali što treba osobito istaći jest, da se nas poznati 
filozof pri svojoj obradbi služi sa patrističkom naukom. Hoće 
naime da upoznamo Providnost Božju u patrističkoj nauci kao 
u nekom ogledalu, koje je osobito prikladno da u duhu velikih 
sv. otaca i kršćanskih pisaca odrazi tu veliku kršćansku tajnu. 

Ta sv. oci su osobito komentirali Sv. Pismo, u kojemu nala¬ 

zimo tako često spomenutu Providnost Božju, koja nam se oči¬ 
tuje kao utješna istina i pripomoć, ljudskim nevoljama. Pisac 
pruža obilni pregled i grčkih i latinskih otaca i pisaca, tamo od 
sv. Klementa Rimskog i sv. Justina do sv. Ivana Dam.., zatim 
od Trtiuhjana do sv. Izidora Seviljskog, gdje je osobito istak¬ 
nut sv. Augustin. Ta čitav je, kaže pisac, život ovoga divnoga 
sveca-genija, filozofa-teologa, jednoga od najvećih Učitelja ljud¬ 
skoga roda, najljepši odraz Prvidnosti Božje. Ako promotrimo 
tijek Augustinova života (354-430), njegovu mladost s njezinim 
Slaboćama i grijesima, s borbama spoznane i afektivne prirode, 
sa znanstvenim nastojanjem i sa zabludama, u koje je zapao, 
dok se nije napokon digao nađ sve svoje nutarnje i vanjske po¬ 
teškoće, biva nam očito, kako je sve ovo služilo kao priprava 
za : kasnije zvanje. Tako je postao učiteljem milosti. Iz vlasti¬ 
tog je iskustva znao, kako je čovjek slabi nemoćan za sve do¬ 
bro, bez milosti Božje. 


S dopustom Starješina. — Tiskara Braće Kralj. 
Zagreb, Ulica Pavla Radića 9. 


Bilješke 

XXI. LITURGIJSKA SEDMICA U BELGIJI 

Kako je već svima poznato, u Belgiji se često drže liturgijske 
sedmice. Zadnja ove, godine, do sada, bila je održana od 22. do 
25. cvibnja u Niyelles-u. 

Za vrijeme ove liturgijske sedmice bilo je obrađeno dosta 
tema, od kojih neke veoma zanimljive i originalne,' pa će radp 
toga biti zgodno, da o njima i za našu javnost nešto kratko, 
kao osvrt, napišemo. - 

Jedno između prvih predavanja održao je svećenik, direktor 
neke škole, o temi: atmosfera odgojnog" zavoda i njegov utjecaj 
na kult. U prvom redu predavač je. istaknuo kako klima igra 
kapitalnu ulogu pri formaciji uvjerenja. Zatim-prelazi na za¬ 
vodski, školski, život koji je, iako bitno prijelazan,' ipak..priprava 
za kasniji život. U formaciji te životne priprave treba razliko¬ 
vati esencialne elemente. Centar vjerske formacije jest sveta 
Misa. Sredstvu su pak: jedinstvo mišljenja, nazora, .čitavog 
nastavničkog- zbora. 

Predavanje, koje je održao svećenik i profesor Dasnoy za¬ 
služuje naročitu pažnju. Tema je bila:, što treba učiniti, da sveta 
Misa bude u zavodu interesantna. Predavač temelji čitavo svoje 
predavanje na iskustvu te veli, da učenici kad odlaze iz zavoda 
treba da imaju pobožnost tako jaku, da će je moći zadržati i 
kasnije u životu. Treba dakle da na osobiti način pazimo, da 
ne bi učinili, ; da mladićima postane pobožnost odvratna i do¬ 
sadna. Radi toga moramo nastojati, da kult što je moguće više 
učinimo ugodnim i zanimljivim. To ćemo jedino postići ako 
budemo mijenjali sredstva. Ta sredstva su:-Misa u dijalogu. 
Misa komentirana i Misa s izmjeničnim odgovorima. Predavač 
na,koncu još kažepda bi možda trebalo za učenike viših raz¬ 
reda postaviti i neobvezatnu Misu preko sedmice.- 



Predavanje je bilo saslušano s velikim interesom, što najbolje 
pokazuje debata, što se je poslije razvila. Na koncu debate svi 
su složili ova dva slijedeća principa;. . • 

X. Pokušati u internatima sa slobodnim prisustvovanjem svag¬ 
danjoj syetoj Misi. ~ ' } ' 

2. Mijenjati sredstva u sudjelovanju kod svete Mise, naj- 
brižljivije pazeći na bit svete Mise, koja je uvijek ista. 

Još jedno predavanje pobudilo je osobitu pažnju prisutnih. 
Radilo se o tome, kako je sam predavač, svećenik Anselme Ro- 
beyns, poduzeo specijađnu kampanju • za obnovu liturgijskog 
života, u liouvain-u, I to na osobiti način,-da uvede za- čitavi 
luvenskl puk nedjeljnu svečanu župnu . svetu Misu u crkvi 
svetoga Petra. Nalijepio je . plakate po svim mogućim-mjestima 
pozivajući- vjernike na nedjeljnju svečanu svetu Misu, pravio 
je propagandu od Osobe do osobe, dijelio je letke pozivajući na 
zajedničko prikazivanje svete Mise. Vjernici su kroz tri sedmice 
primali , ša propovjedaonice homogenu i stvarnu poduku. Oso¬ 
bito je uspio sa. stvarnim tumačenjem svetog Oficija i to čak p.o. 

. bolnicama, kasarnama i tamnicama. 

Ova propaganda trajala "je kroz četiri sedmice, i. uspjeh 
četvrte nedjelje' nije izostap.. Nagrnuio je na- ovu Misu silno 
mnoštvo vjernika željnih liturgije i sretnih, da je mogu potpuno 
shvatiti. Još treba napomenuti, da.to nije bilo samo te nedjelje,, 
već se je proteglp i na đojduće nedjelje. T. D. 



